12. Apr 2021 231\nNačelnik opštine Šamac Đorđe Milićević rekao je, nakon sastanka sa direktorima sedam javnih preduzeća i ustanova čiji je osnivač opština, da do kraja godine neće biti povećanja cijena komunalnih usluga i usluga boravka djece u Dječijem obdaništu "Radost".\n"Nema povećanja cijene komunalnih usluga tokom 2021. godine, nema povećanja usluga boravka u Dječijem obdaništu. Svi troškovi koje iziskuje poslovanje javnih preduzeća i ustanova ćemo finansirati iz budžeta opštine Šamac u iznosu koji je potreban", rekao je Milićević.\nOn je naveo da je ovo jedan od dva godišnja sastanka koje održava sa predstavnicima svih javnih ustanova i preduzeća da bi sagledali sve probleme sa kojima se suočavaju imajući u vidu pandemiju i tešku ekonomsku situaciju.\nMilićević je istakao da se budžet opštine puni u prva tri mjeseca za 20 odsto lošije nego u prošloj godini.\nOn je novinarima izjavio da su danas opština i predstavnici javnih preduzeća dogovorili i realizaciju velikih projekata.\n"Jedan od tih projekata jeste proširenje vodovodne mreže, projekat elektrifikacije poljoprivrednih površina na ovom području i proširenje kapaciteta Dječijeg obdaništa u Šamcu", rekao je Milićević i dodao da će radove dijelom finansirati iz budžeta, a dijelom sa viših nivoa vlasti.\n"Donijeli smo odluku da moramo ići u restrukturisanje duga kada je riječ o Javnom preduzeću `Vodovod i kanalizacija` kako bi obezbijedili neophodna sredstva za proširenje vodovodne mreže. Direktor me je informisao da ćemo mi već u drugoj polovini godine ići sa projektom proširenja vodovodne mreže zavisno od zainteresovanosti građana mjesne zajednice /MZ/ Novo Selo, a u narednom periodu na području MZ Lugovi i MZ Kruškovo Polje zavisno od interesovanja građana jer će to zahtijevati i određeno finansijsko interesovanje građana", naveo je on.\nOn je istakao da je danas dogovoreno sa direktorom preduzeća "Slobodna zona" da neće biti promjene cijena odvoza komunalnog otpada, a da će obezbijediti sredstva za još jedan kamion za odvoz smeća dijelom iz budžeta opštine, a dijelom od sredstava ovog preduzeća u drugoj polovini godine uz pomoć fonda za zaštitu životne sredine i opštine Šamac, prenose agencije.\nIz Doma zdravlja su tokom sastanka naglasili, napomenuo je Milićević, da funkcionišu u teškoj situaciji u uslovima kovida 19, ali i izrazili spremnost da nastave da obavljaju aktivnosti u vrlo složenim uslovima, uz konstataciju da je epidemiološka situacija zadovoljavajuća.\n"Za Centar za socijalni rad dogovorili smo da ćemo ići u jedan vid interne revizije svih ljudi koji su u nekom ranijem periodu dobijali značajan iznos za pomoć po rješenjima, ali su u nekom proteklom periodu možda izgubili to pravo", naveo je Milićević.\nTagovi: komunalne usluge


Mostar -- Prema nezvaničnim procjenama, i do pet hiljada ljudi okupilo se u i oko mostarskog Zimskog grada u ponedjeljak uveče, kako bi na otvorenom dočekali Novu, 2019. godinu.\nMostarsko Šetalište bilo je doslovno prepuno, a plato iza Gimnazije takođe je bio prilično popunjen, gdje su svi posjetioci uživali u velikom novogodišnjem koncertu, na kojem su publiku zabavljali DJ Collective Roof AW, beogradski SARS, sarajevsko Zabranjeno Pušenje, te mostarski band Dobre Vibracije.\nNovinarske ekipe intervjuirale su posjetioce, ne samo iz Mostara, nego i iz drugih gradova Hercegovine, cijele Bosne i Hercegovine, regiona, a bilo je i turista iz svijeta.\nU prvim minutama Nove, 2019. godine, priređen je i vatromet.\nU dežurnim službama su novinarima tokom noći kazali da novogodišnja noć proteče bez većih problema. Ministar unutrašnjih poslova Hercegovačko-neretvanskog kantona je u novoj godini posjetio dežurne službe Ministarstva, uključujući i onu u Policijskoj upravi Mostar, gdje se uvjerio da novogodišnja noć protječe bez većih problema.\nIz Operativnog centra Civilne zaštite Hercegovačko-neretvanskog kantona je u utorak ujutro saopćeno da su u Mostaru registrirana tri požara i to tokom noći. U Raštanima su gorjeli trava i nisko rastinje, u Ulici kneza Branimira je gorjelo stablo platana, dok je u Ulici Adema Buća gorio otpad.\nTokom proteklog dana u HNK su registrirana tri krivična djela, tri slučaja narušavanja javnog reda i mira, te pet saobraćajnih nesreća, sa materijalnom štetom.\nDio atmosfere sa dočeka Nove godine na otvorenom u Mostaru pogledajte u priloženoj foto-galeriji.\nREBALANS ZA 2018. / Nevenko Herceg: Naredna godina nije izborna, ali će budžet HNK-a biti kao da je izborna


Njihov branilac, advokat YUKOM-a Kristina Todorović, rekla je da je predložila da sud sasluša policajce koji su podneli prijavu i učesnike protesta. Kako je navela, sud ima rok od dva meseca da odluči da li će prihvatiti predlog odbrane.\nVučetić i Terzić rekli su nakon saslušanja pred sudom da veruju u pravosuđe, da očekuju oslobađajuću presudu i da podnošenje prekršajne prijave vide kao zastrašivanje od strane vlasti.\nU prekšajnoj prijavi MUP-a navodi se da je policija utvrdila da su njih dvojica organizatori neprijavljenog skupa jer su na protestu 21. aprila vodili skandiranje ispred redakcije Informera, izdvojili su se na čelu kolone kao organizatori, a kasnije ispred zgrade Narodne Skupštine pozvali okupljene da prihvate poziv lidera Nove stranke Zorana Živkovića da posmatraju sednicu parlamenta sa balkona. Studenti su negirali ove navode i naveli da protest nisu organizovali i da su na čelo kolone došli spontano. Protesti "Protiv diktature" počeli su po okončanju izbora u Srbiji 3. aprila.\nOptužene studente FDU danas je ispred suda podržalo oko 200 ljudi, među kojima su bili njihovi profesori sa fakulteta, aktivisti građanskih organizacija i predstavnici opozicionih stranaka. Protestno okupljanje, koje je obezbeđivao veći broj pripadnika MUP-a, proteklo je bez incidenata.


SEDNICA GRADSKOG VEĆA: NA PRODAJU SVE VEĆI BROJ GRAĐEVINSKIH PARCELA – Zrenjanin\nSEDNICA GRADSKOG VEĆA: NA PRODAJU SVE VEĆI BROJ GRAĐEVINSKIH PARCELA\nZemlju kupili „Linglong”, pravoslavna crkva, firme\nUništavanjem ambrozije i poslovima zoohigijene ubuduće bi mogle da se bave i privatne firme, odlučeno je na sednici Gradskog veća, održanoj u sredu, 1. decembra. Pored toga, prvih deset tačaka dnevnog reda odnosilo se na otuđenje građevinskog zemljišta. Grad Zrenjanin je u toku ove godine objavio dva oglasa za prodaju većeg broja parcela od čega je prihodovano skoro 60 miliona dinara, istaknuto je na sednici.\nNAJVEĆA PARCELA KINEZIMA\nIzvestiteljka Violeta Kučanda Bogasenieva, iz Odeljenja za imovinskopravne poslove i upravljanje imovinom, rekla je da su, na osnovu poslednjeg objavljenog oglasa, predložena rešenja o otuđenju gradskog građevinskog zemljišta na ukupnoj površini od 34.888 kvadratnih metara, odnosno skoro 3,5 hektara, za šta je potrebno da kupci plate nešto više od 26 miliona dinara.\n– Tri parcele namenjene su izgradnji poslovnih i drugih sadržaja i gradnji objekata višeporodičnog stanovanja, dok su preostale parcele opredeljene za individualnu stambenu izgradnju. Samo za parcelu u Ečki, namenjenu izgradnji oko 300 stanova, investitor „Linglong” uplatio je skoro 14 miliona dinara – navela je Kučanda Bogasenieva.\n← Šta kriju bankari i „fabrika vode“?\nSADNJA VOĆA U OSNOVNOJ ŠKOLI „DOSITEJ OBRADOVIĆ” – VIŠESTRUKA KORIST →


Šta se krije iza inicijative Udruženja novinara RS\nUdruženje novinara Republike Srpske anagažovalo je tim pravnika da napravi radnu verziju entitetskog zakona o medijima. U tom udruženju mišljenja su da je medijski prostor RS u haosu, posebno kada je riječ o online medijima na kojima, kažu, često nema odgovornosti za objavljenu riječ. Ipak, predstavnici nekih medija ogorčeni su tom inicijativom jer smatraju da je u pozadini cijele priče politika i nastojanje da se malobrojni nezavisni mediji ušutkaju i stave pod kontrolu.\nZa ideju o entitetskom zakonu o medijima prvi put se čulo u kolumni predsjednika Udruženja novinara Republike Srpske Dragana Jerinića, nedavno objavljenoj u Nezavisnim novinama.\nKomentarišući navodne medijske napade na predsjednika RS Milorada Dodika, kako iz Beograda, tako i iz Banjaluke, Jerinić je konstatovao da postoje nedopustive zloupotrebe slobode govora te da je Republici Srpskoj potreban zakon o medijima. S njim bi javnosti bilo puno lakše da prepozna ko su profesionalni mediji, a ko je, kako se Jerinić izrazio - kukolj u toj zajednici.\nPredsjednik Udruženja novinara RS za Radio Slobodna Evropa kaže da je motiv donošenja zakona – uređenje entutetskog medijskog prostora. Postoji novi segment medija – portali, web stranice i slično, koji nije zakonski regulisan – napominje Dragan Jerinić.\n„Vi jednostavno možete sa 70, 50 maraka platite domen, registrujete nekakav web portal i možete da radite s tim šta hoćete. Znači, možete da optužujete, da pljujete, da klevetate. Nemate koga da terete za jednu takvu stvar“, kaže Jerinić.\nUrednik portala Istinito Željko Raljić naziva sramotnom ideju da jedan novinar ili udruženje traže zakon kojim će biti ograničena sloboda medija i novinara. Raljić kaže da je Udruženje novinara RS pod patronatom entitetskih vlasti te da ta činjenica dovoljno govori o njihovim istinskim namjerama.\n„Oni žele da stave i ovo malo medija pod kontrolu, barem da ih ućutkaju, zaplaše i tako dalje. Odmah da kažem da to neće proći tek tako, da ćemo zatražiti podršku međunarodnih institucija, a bogami nećemo ni mi sjedjeti skrštenih ruku i kazaćemo o kome se radi, o kakvim ljudima se radi i tako dalje. Predlažem da se donese zakon po kojem tajkuni ne mogu biti vlasnici medija i zakon po kojem njihove sluge ne mogu da budu predsjednici udruženja novinara“, navodi Raljić.\nKada je riječ o odgovornosti za objavljeni sadržaj na portalima Raljić podsjeća da onaj ko registruje domen je vlasnik i odgovorno lice. On potvrđuje da ponegdje ima stihije ali i napominje da su se na meti aktuelne političke elite i njihove medijske filijale u RS našli i ozbiljni portali, zbog svoje političke nepodobnosti.\nIzbaci li se politika iz cijele priče, situacija je prilično jasna. Pravni savjetnik za medijska pitanja u Internewsu u BiH Mehmed Halilović odgovara na Jerinićeve tvrdnje o potpunom izostanku odgovornosti u online medijima.\n„Nije tačno, Republika Srpka, kao i drugi entitet u BiH, Federacija BiH plus Distrikt Brčko, imaju svaki zakon o zaštiti od klevete. Ti su zakoni napravljeni vrlo moderno, savremeni, zasnovani na osnovnim temeljima Evropske konvencije o zaštiti ljudskih prava i temeljnih sloboda, i na standardima koje je uspostavio Evropski sud. Prema tome, mislim da taj zakon, u tom domenu, kada su u pitanju klevete u potpunosti zadovoljava potrebe javnosti, potrebe našeg društva i mislim da može se prihvatiti kao zakon koji istovremeno podstiče slobodu izražavanja, pa prema tome i medijske slobode“, tvrdi Halilović.\nOdgovorna lica u slučaju portala su njihovi vlasnici – potvrđuje Halilović, koji pojašnjava da u BiH već postoji praksa tužbi za klevetu u slučaju online medija.\n„Možda postoji jedino mogućnost da se preciznije definiše način registriranja medija, pa eventualno i online medija, ali to je jedini domen koji je moguće u tom pogledu uraditi. Sve drugo, ako bi se odnosilo bilo na klevetu ili uvredu, bilo bi derogiranje zakona koji već postoji, kao što je Zakon o zaštiti od klevete RS."\nČlan Upravnog odbora Udruženja BH novinari Vladimir Šušak kaže da postojeći zakoni o zaštiti od klevete doprinose odgovornosti za iznošenje javnih stavova. On je mišljenja da se ona može unaprijediti izmjenama postojećih zakonskih rješenja.\n„Ono što je meni vrlo interesantno je taj kontekst iz kojeg je proizašla ta ideja o donošenju zakona o medijima, jer se zapravo tu štite političari i tu vidim na neki način opasnost, zapravo, za slobodu izražavanja mišljenja, slobodu javne riječi, jer ako će to biti u ulozi zaštite bilo koga u ovoj zemlji, onda to nije dobro“, kaže Šušak.\nIz Udruženja novinara Republike Srpske kažu da će otvoriti široku raspravu o zakonu o medijima, nakon čega bi zakon poslali u skupštinku proceduru.


Gas : Ako Vučić ne ubedi Putina, propali smo - Ekonomske Vesti\n16. okt. 2021 16. okt. 2021 Ekonomske Vesti 0 Comments\nRusija nam je ponudila da od sledeće godine od nje kupujemo gas po ceni koja će 70 odsto biti vezana za berzansku cenu gasa, a 30 odsto za berzansku cenu nafte.\nPrimenom te formule, Rusima bismo za 1000m3 gasa, umesto 270 dolara kao sada, plaćali 790 dolara, otkrio je predsednik Srbije Aleksandar Vučić gostujući na TV Prva.\nOn je ruskim partnerima predložio formulu, prema kojoj bi Srbija od sledeće godine gad plaćala 510 dolara.\nPošto mi ni tu cenu da platimo ne možemo, predsednik Srbije Aleksandar Vučić je molio ruskog predsednika Vladimira Putina da ga primi.\nI primiće ga 25.novembra. Vučić će da moli Putina da se sledećim dugoročnim ugovorom o isporuci gasa cena više oslanja na cenu nafte, a manje na spot cenu gasa nego što su Rusi predložili.\n„Jer od Putina sve zavisi“, rekao je Vučić.\nCena 1000 m3 gasa na Londonskoj medjunarodnoj berzi (ICE) juče je pala za 13, 1 odsto na 1064,5 dolara, dok je cena nafte nastavila da raste prema sve češće prognoziranih 100 dolara za barel.\nPrema ruskim izvorima, Gazprom je ove godine samo 13 odsto gasa isporučivao na osnovu dugoročnih ugovora. Prema proceni te kompanije od kraja avgusta, kupcima van Zajednice nezavisnih država, gas je ove godine isporučivan po prosečnoj ceni od 269, 6 dolara, dakle ceni duplo višoj od prošlogodišnje.\nPredsednik Srbije Aleksandar Vučić je rekao da Srbija u skladištu Banatski dvor ima rezerve od 268 miliona m3.\nRanijih godina je postavljan cilj da se kapacitet tog skladišta poveća na milijardu m3. Direktor Srbijagasa Dušan Bajatović je tada govorio da je 750 miliona kubika gasa u skladištu dovoljno da pokrije 75 dana potrošnje.\nPredsednik Srbije Aleksandar Vučić je na TV Prva ponovo pominjao ambicije Srbije u nuklearnoj energiji.\nDok je ranije spominjao planove da Srbija kupi udeo od 10-15 odsto u bugarskoj nuklearki, sada je govorio o saradnji s Madjarskom.\n„Probaćemo sa Madjarima da gradimo nuklearku koju oni grade“, rekao je Aleksandar Vučić na TV Prva.\nPrema podacima World Nuclear Assotiation, sa stanjem februar 2021.godine, Madjarska ima u planu gradnju novih nuklearnih reaktora snage 2400 MWh.\nPrema istom izvoru, u Evropskoj uniji se nove nuklearke(4 reaktora) ukupnog kapaciteta 4312 MWh trenutno grade u Francuskoj, Finskoj i Slovačkoj, a u planu je gradnja 7 novih nuklearnih reaktora kapaciteta 7290 MWh u Bugarskoj, Češkoj, Finskoj, Madjarskoj i Rumuniji.\nU Evropi van Evropske unije, prema podacima iz februara 2021.godine, novi nuklearni reaktori ukupnog kapaciteta 11 444 MWh grade se u Belorusiji (1),Rusiji (2),Turskoj (2), Ukrajini (2) i Velikoj Britaniji (2).\n← Ko od 8.novembra može da putuje u SAD?\nRuski mediji primili k znanju :Vučić hoće gas jeftinije →


Kako poslovna IT infrastruktura postaje sve složenija i uz kontinuiran razvoj pretnji, donosioci IT odluka smatraju da je sve teže zaštititi organizacije od sajber napada – više od polovine evropskih kompanija (54%) suočilo se sa najmanje jednim sajber napadom u poslednja 24 meseca, što je dovelo do neke vrste poremećaja u njihovim aktivnostima.\nTakođe, treba napomenuti da 20% donosilaca IT odluka navodi da napadači nisu ostavili tragove o svom identitetu u najskorijim napadima na njihove organizacije, što još jednom skreće pažnju na težak zadatak sajber istraživača. Ovi i drugi rezultati nalaze se u najnovijem istraživanju kompanije Kaspersky Lab, koje ispituje situaciju u okviru evropskih organizacija iz perspektive sajber bezbednosti.\n“Posebno je interesantno i zabrinjavajuće to što se više od polovine preduzeća širom Evrope suočilo sa sajber napadom u poslednja 24 meseca, koji su uspeli da poremete njihovu aktivnost ili izazovu druge vrste štete. Činjenica da su šanse da postanete žrtva uspešnog sajber napada – a ne samo pokušaja napada – sada evoluirale u jednu od dve, predstavlja upozorenje za vlasnike preduzeća i donosioce IT odluka da ojačaju svoju odbranu”, rekao je Dejvid Džejkobi (David Jacoby), viši istraživač za bezbednost u kompaniji Kaspersky Lab.\n„Rezultati istraživanja takođe potvrđuju još jedan trend na koji smo mi, iz industrije sajber bezbednosti, ukazivali već neko vreme – da se napadači šunjaju kroz organizaciju i ponekad ostavljaju malo ili nimalo tragova, što predstavlja veliki izazov za istraživače. Takođe, saradnja među profesionalcima za sajber bezbednost ovde je od izuzetne važnosti.”\nGlobalni tim za istraživanje i analizu kompanije Kaspersky Lab (GReAT) čine talentovani stručnjaci za bezbednost koji uspešno savladavaju umetnost otkrivanja naprednih ciljanih napada, velikih zlonamernih programa, ransomvera, sajber špijunažnih kampanja i podmuklih sajber kriminalaca i tako čine svet bezbednijim mestom za organizacije i pojedince. GReAT tim je istraživao stotine sajber napada, pomažući organizacijama i agencijama za sprovođenje zakona da se bave uticajem incidenta, odgovorom i istragama.


Milan Milosavljević na čelu Izbornog štaba Narodne stranke u Kragujevcu (VIDEO) - Glas Šumadije\nNaslovna > Izbori 2022 > Milan Milosavljević na čelu Izbornog štaba Narodne stranke u Kragujevcu (VIDEO)\n21/01/2022 21/01/2022 549Ostavi komentar na Milan Milosavljević na čelu Izbornog štaba Narodne stranke u Kragujevcu (VIDEO)\nGradski odbor Narodne stranke u Kragujevcu formirao je Izborni štab na čijem čelu će biti Milan Milosavljević, predsednik Izvršnog odbora te partije. Izborni štab je formiran u očekivanju parlamentarnih i predsedničkih izbora, koji su najavljeni za 3.april.\nKako predsednik stranke Predrag Delić navodi, primarni zadatak biće obezbeđivanje kontrole na svakom biračkom mestu, kako u Kragujevcu tako i u celoj Šumadiji, kao i obezbeđivanje što većeg broja aktivista koji će pomoći da se sprovede kampanja i animira što veći broj opoziciono opredeljenih birača da izađu na glasanje.\nOn navodi da je dosadašnje iskustvo, a naročito sa poslednjih izbora pokazalo da je na svim glasačkim mestima gde nije bilo kontrolora dolazilo do različitog odnosa glasova u odnosu na mesta gde su oni bili prisutni.\nViše nije samo pitanje koliko ćemo glasova osvojiti na izborima već kako ćemo sačuvati, odnosno kako ćemo odbraniti te glasove, rekao je Delić.\nVrlo bitno ulogu u izbornim procesima imaće ljudi sa iskustvom, uključujući i one koji nisu formalno članovi Narodne stranke ali podržavaju dosadašnji rad, kao i ljudi koji čine stranku i imaju poverenje u njihov rad, rečeno je na konferenciji.\nPred izbornim štabom nalazi se trenutno najveći teret i odgovornost koji oni moraju da iznesu do 3.aprila, i najveća odgovornost i težina političkog delovanja će se ogledati u radu odbora, u cilju sprovođenja adekvatne kampanje i dobijanju glasova za sav rad, izjavio je Delić.\nMilan Milosavljević je rekao da je cilj da se u izborni proces uđe spremno i da je potrebno pripremiti kampanju u kojoj će učestvovati veći deo građana.\nAktivisti će morati da obiđu svako mesto u Šumadiji i Kragujevcu, i da dopru do svakog glasača, obzirom da medijska situacija nije za pohvalu, moraju se koristiti sve druge dostupne metode, rekao je Milosavljević.\nPrema podacima kojima raspolaže Narodna stranka od upisanih oko 153.000 birača na izbore obično izlazi oko 88.000.\nDa bi Narodna stranka ostvarila uspeh na izborima, na dan izbora izlaznost mora da se poveća na 100.000 birača, rekao je Milosavljević, a to se može postići samo dobrom organizacijom i koordiniranom kampanjom.\nI Milosavljević je poziva na jedinstvo svih političkih organizacija na republičkom nivou ali i na lokalu:\nPolitičke različitosti unutar političkih organizacija ne smeju više da utiču na ono što nam svima predstoji. Jedina različitost koja sada može da postoji jeste na NAS i NJIH.\nTagovi: dr Predrag Delić Kragujevac Milan Milosavljević Narodna stranka Kragujevac


Dva manja požara u Smederevu – Semendria\nU Smederevu su se danas dogodila dva požara, u kojima nije bilo povređenih a pričinjena je materijalna šteta – jedan u zgradi “Monopola” u kojoj se nalaze Televizija Smederevo i Regionalni centar za obrazovanje, a drugi na “divljoj” deponiji na Carini.\nKako je Tanjugu rečeno u Vatrogasno spasilačkom odeljenju, u zgradi “Monopola” požar su gasila tri vozila i šest vatrogasaca, a izgoreli su papiri i dokumenti u prizemlju, gde su smešteni Regionalni centar za obrazovanje i Televizija Smederevo.\nDrugi požar se pojavio nešto posle 16 sati na divljoj deponiji, koji su vatrogasci brzo ugasili.\nVatrogasci i policija su upozorili građane Smedereva da su požari česti sa prvim prolećnim danima i lepim vremenom, kada se obavljaju radovi u voćnjacima i poljoprivrednim parcelama, pre svega na raščišćavanju korova, trave i niskog rastinja.\n« Uhapšeni ilegalni kladioničari\nKarađorđevići odneli pomoć u Smederevo »


Obezbeđen novac za najveći vetropark na Balkanu - Prozori + Vrata\nEnergetska efikasnost Obezbeđen novac za najveći vetropark na Balkanu\nEvropska banka za obnovu i razvoj (EBRD) i Međunarodna finansijska korporacija (IFC) obezbediće zajam od 215 miliona evra za izgradnju vetroparka „Čibuk 1“, što je najveći projekat te vrste u Srbiji i na zapadnom Balkanu do danas.\nFinansijski paket za vetropark, u vrednosti 300 miliona evra, potpisan je u Beogradu u prisustvu predsednika Srbije Aleksandra Vučića, saopšteno je iz EBRD-a.\nKapacitet 158 MW\nVetropark „Čibuk 1“, kapaciteta 158 MW, sastavni je deo Vetroelektrana Balkana, u vlasništvu „Tesla Vinda“, mešovitog preduzeća koje su osnovale kompanija „Masdar“ za obnovljivu energiju iz Abu Dabija, i „Čibuk Vind Holding“, podružnica građevinske firme za vetro-energiju „Kontinental Vind Partners“ sa sedištem u SAD-u.\n„Čibuk 1“ će biti izgrađen 50 kilometara severoistočno od glavnog grada, sastojaće se od 57 vetroturbina koje je isporučio „Dženeral Elektrik“, i prostiraće se na površini od oko 40 kvadratnih kilometara. Očekuje se da će biti priključena na mrežu u prvoj polovini 2019. godine i da će proizvoditi električnu energiju za oko 113.000 domaćinstava, što će smanjiti emisije ugljen-dioksida za više od 370.000 tona.\n400 radnih mesta\nIzgradnja vetroelektrane će takođe stvoriti 400 radnih mesta u toj oblasti i doprineti poboljšanju lokalne infrastrukture, na primer, izgradnjom 50 km puteva.\nPredsednik kompanije „Tesla Vind“ Jusif Al Ai zahvalio je Vladi Srbije, investicionoj kompaniji „Mubadala“, kao i zajmodavcima, savetnicima i svim drugim stranama koje su uključene u izgradnju najvećeg vetroparka na zapadnom Balkanu.\nMohamed Al Ramahi, glavni izvršni direktor „Masdara“, istakao je da su u toj kompaniji ponosni što mogu da doprinesu svojom ekspertizom i iskustvom.\n– Ovaj projekat naglašava atraktivnost srpskog tržišta za ulaganja u obnovljive izvore energije, ukazuje na potencijal zemlje da bude centar za dodatne projekte u regionu – dodao je šef „Masdara“.\n„Čibuk 1“ će biti četvrti „Masdarov“ vetropark u Evropi, iza vetroelektrane „London Arej“ snage 630 MW, najveće na svetu, zatim vetrofarme „Dadžionu“ u Engleskoj od 402 MW, i „Hajvind Skotlanda“, plutajućeg vetroagregata snage 30 MW koji se nalazi u blizini obala Aberdinšajra.\nEBRD obezbeduje sindikovani zajam od 107,7 miliona evra, od čega 55 miliona evra sindikuju Erste banka, Fond za zeleni razvoj, Unikredit i banka Inteza.\nParalelno, filijala Svetske banke IFC obezbeđuje 107,7 miliona evra, delimično kroz svoj program upravljanja portfoliom ko-zajmova, a delom kroz sindikovane kredite.\nHari Bojd-Karpenter, direktor EBRD-a za energiju i energetska postrojenja, ocenio je da „vetropark Čibuk predstavlja proboj za Srbiju, jer zemlja radi na ispunjavanju svoje obaveze da domaće potrebe za električnom energijom podmiruje sa 27 odsto iz proizvodnje iz obnovljivih izvora energije do 2020. godine“.\nRegionalni menadžer IFC-a za centralnu i jugoistočnu Evropu, Tomas Lubek je naveo da je ovaj projekat rezultat saradnje te finansijske institucije sa svim zainteresovanim stranama i saradnje sa Vladom Srbije u cilju poboljšanja relevantnih podzakonskih akata, navodi se u odvojenom saopštenju te afilijacije Svetske banke.\nPrethodni tekstČasopis “Prozori&Vrata” već petu godinu radi za PETICU!\nSledeći tekstZavršen konkurs za drugo izdanje Međunarodne nagrade RIBA


Objava rezultata predsedničkih izbora u Avganistanu 14. novembra\n► Objava rezultata predsedničkih izbora u Avganistanu 14. novembra\nAvganistanski zvaničnici odredili su novi datum za objavljivanje rezultata septembarskih predsedničkih izbora, posle nekoliko odlaganja.\nPreliminarni rezultati izbora biće objavljeni 14. novembra, saopštila je danas Nezavisna izborna komisija.\nPrvobitni rok za objavu rezultata odložen je pošto se Komisija suočila s raširenim optužbama za manipulacije tokom glasanja i tehničkim problemima s prebacivanjem glasačkih listića i podacima iz biometričkog sistema.\nAvganistanci su glasali 28. septembra uprkos pretnjama i nasilju pobunjenika talibana.\nVodeći kandidati na izborima su predsednik Avganistana Ašraf Gani i premijer Abdulah Abdulah, koji zajedno vode krhku koalicionu vladu.\nAko nijedan kandidat ne dobije više od 50 odsto glasova, biće održan drugi krug izbora.\nTalibani oteli desetine mirovnih aktivista u Avganistanu\nAvganistanski pobunjenici, talibani, napali su konvoj sa mirovnim aktivistima na zapadu zemlje i oteli najmanje 26 članova mirovnog pokreta, saopštila je danas policija.


::: ekapija - Turci grade puteve po Srbiji - Potpisani sporazumi o izgradnji dve deonice na Koridoru 11 i rekonstrukciji puta Novi Pazar-Aljinovići :::\nTurci grade puteve po Srbiji - Potpisani sporazumi o izgradnji dve deonice na Koridoru 11 i rekonstrukciji puta Novi Pazar-Aljinovići Ponedeljak, 12. 07. 2010.|14:36 | Izvor: Beta en de Ministarka za Nacionalni investicioni plan (NIP) Verica Kalanović potpisala je danas (12. jul 2010. godine) nekoliko bilateralnih sporazuma sa predstavnicima Turske i njenih građevinskih preduzeća koji će omogućiti saradnju u oblasti izgradnje autoputeva u Srbiji, saopštilo je Ministarstvo za NIP.\nSporazumi predviđaju saradnju Srbije sa turskim kompanijama u obezbeđivanju sredstava za izgradnju saobraćajnica i zajedničko sprovođenje projekata.\nPotpisan je Memorandum o razumevanju u realizaciji izgradnje deonica autoputa Beograd-Južni Jadran (Koridor 11) od Ljiga do Čačka i od Čačka do Požege, kao i Okvirni sporazum o realizaciji projekta rekonstrukcije državnog puta M8 od Novog Pazara doAljinovića.\nSporazumi o saradnji u izgradnji autoputeva u Srbiji su, kako se navodi u saopštenju, jedan od konkretnih rezultata posete turske državne delegacije koju predvodi premijer Turske Redžep Tajip Erdogan. Turskoj kompaniji "Kolin insat", koja je ranije iskazala interesovanje za uključivanje u izgradnju prve deonice Koridora, prudružiće se i druge turske građevinske firme zainteresovane za izgradnju deonica Ljig-Čačak i Čačak-Požega, ali i za druge deonice.\nIzgradnjom magistralnog puta M8, kako je saopštilo Ministarstvo za NIP, Srbija će dobiti modernu saobraćajnicu koja će činiti vezu sa Koridorom 11 i biti deo projekta umrežavanja Srbije autoputevima. Za finansiranje tog projekta iz budžeta Srbije biće izdvojeno 15% potrebnih sredstava, dok će 85% biti finansirano iz zajma koji će od Exim banke obezbediti Vlada Turske.\nMeđudržavnim sporazumom je predviđeno da u radovima učestvuje najmanje 45% domaćih građevinskih firmi, koliko bi bilo i učešće domaće opreme.\nŠabac dobija postrojenje za prečišćavanje vode vredno 18,13 mil EUR - Potpisan ugovor sa izvođačem radova\nPetljom do "Pančevca" - U beogradskom Bulevaru despota Stefana na proleće 2012. niče nova raskrsnica prema mostu iznad Dunava\nJoš 20 km gasne mreže za Loznicu - Vrednost radova 80 miliona dinara\nMemorandum o razumevanju Srbije i Turske


Etaž - Solarna pumpna grupa\nUputstvo za solarne pumpne stanice AGS [ 2.7 Mb] [ pdf ]\nDeklaracija o usaglašenosti za AGS solarnu pumpnu grupu [ 0 Mb] [ pdf ]\nBO746010 Solarna pumpna grupa AGS10-2 - BOSCH kom 39.729,00\nBO746020 Solarna pumpna grupa AGS20-2 - BOSCH kom 59.576,00\nBO746050 Solarna pumpna grupa AGS50-2 - BOSCH kom 96.024,00\nAGS10 solarna stanica do max 10 kolektora, napor pumpe do 7m, ventilom sa integrisanim termometrom i gravitacionim kočnicama na polaznom i povratnom vodu, sigurnosnim ventilom na 6 bar, manometrom, reguatorom protoka 0,5-6l/min, deaeratorom sa odzrakom, priključcima za eksp. posudu, priključcima za pumpu za punjenje sistema, kompresivnim fitingom za povezivanje sa cevima 15mm, pokazivačem bajpas zapreminskog protoka 2 - 16 l/min, holender sa teznim prstenom za cev 22 mm.\nAGS 20 solarna stanica za 11 do 20 kolektora, oprema kao i za AGS10, ali sa solarnom cirkulacionom pumpom do 8 m dobavne visine, pokazivačem bajpas zapreminskog protoka 4 - 36 l/min, holender sa teznim prstenom za cev do 28 mm, bez separatora vazduha. Koristiti dodatni odzračnik ili separator vazduha!\nAGS 50 solarna stanica za 21 do 50 kolektora, oprema kao i za AGS10, ali sa solarnom cirkulacionom pumpom do 8 m dobavne visine, bez separatora zraka, sa pokazivačem bajpas zapreminskog protoka 4 - 36/min, holender sa steznim prstenom za cev 1 1/4“. Koristiti dodatni odzračnik ili separator vazduha!


BalkanMagazin :: (Opet) obećanja o jeftinim stanovima\n(Opet) obećanja o jeftinim stanovima\nsreda, 06. decembar 2017 00:41\n(sreda 6. decembar, pregled najvažnijih tema na naslovnim stranama u srpskoj štampi)\nBeograd, 05.12.2017 - predsednik Srbije sa članovima Predsedništva Bosne i Hercegovine: Mladen Ivanić, Dragan Čović, Aleksandae Vučić, Bakir Izetbegović\nRežiser Goran Marković ocenio je da je ovo što se trenutno događa u Pokretu slobodnih građana „katarza“. Aleksandar Vučić je najavio gradnju jeftinih stanova, kao i 2014, samo što je kvadrat tada procenio na 380 evra, a sada na 550. Hrvati traže ratnu odštetu od Srbije, a Pupovac kaže da novi zakon „razbuđuje traume kod ljudi“. Sporni keks, čiji je uvoz zabranjen, proizvodi firma iz Beograda. Za proteklih šest meseci pokrenuto je čak 650 postupaka zbog nasilja u porodici.\nVentura, 05.12.2017 - šumski požar u Kaliforniji\n„Katarza“ u Jankovićevom PSG-u\n„Ovaj trenutak bih okarakterisao kao ’katarzu’. Jedna faza je dovedena do vrhunca, počinje druga. Da li će Pokret slobodnih građana preživeti promenu agregatnog stanja – videćemo“, kaže za Danas reditelj Goran Marković, koji je nedavno izašao iz Predsedništva PSG, ali ostao član Pokreta. Upitan da li ima utisak da PSG gubi podršku društvene elite i da li je lideru PSG Saši Jankoviću ona u ovoj fazi potrebna ili ne, on odgovara da je „to što nazivate društvenom elitom, skup različitih ličnosti koje je ujedinila želja da se nekako izađe iz neizdržive situacije u kojoj se naša zemlja našla“. „Dakle, to je grupa ljudi koji se nisu nikada bavili politikom i koji su potpisali zahtev Saši Jankoviću, čoveku koji se takođe nije bavio politikom, da postane njihov predsednički kandidat... Ali jedno je kada vi putem interneta izražavate svoje poglede na situaciju u zemlji, a drugo kada organizacija, čiji ste osnivač, počne da se bavi dnevnom politikom“, ističe on.\nFunkcioneri PSG-a nezadovoljni su mogućim savezima sa Vukom Jeremićem i Draganom Đilasom, pišu Novosti.\n„Predsednik otvoreno o ucenama“, nadnaslov je teksta u Informeru u kojem Aleksandar Vučić kaže da je „Janković hteo na silu da bude premijer“.\nMeerbusch, 05.12.2017 - najmanje 50 osoba je povređeno u sudaru putničkog i teretnog voza u blizini Diseldorfa u Nemačkoj\nDržavni projekat za stanove, Vučićeva obećanja\nGlavna priča u Novostima je državni projekat vezan za stanove, gde bi građanin Srbije trebalo da može da dođe „do svog krova za 500 evra po kvadratu“. Ovi stanovi namenjeni su Vojsci Srbije, MUP-u, BIA, kao i naučnicima i mladim parovima. Trebalo bi da se grade u novobeogradskim blokovima 71 i 72, na Makiškom polju i u delovima Borče.\nSrpski telegraf objavljuje da je „Vučić najavio gradnju“ i donosi detalje o tome „kako do stana od 550 evra po kvadratu“.\nInformer se bavi time „kada će se i gde graditi, ko će i kako moći da kupi“ ove stanove.\nDanas piše da je „predsednik Srbije ponovo lansirao staru ideju o jeftinim stanovima“ u tekstu pod naslovom „Vučić reciklira neispunjena obećanja“. List podseća da je Aleksandar Vučić 2014. kao premijer, obećavao milione kvadrata po ceni od 380 evra.\nU unutrašnjosti bi ovi stanovi bili oko 450 evra, obećao je Vučić, a objavljuje Politika. Za stan od 60 kvadrata, kako je objasnio, trebalo bi da se izdvoji oko 30.000 evra. Država bi subencionisala kupovinu sa 3.000 evra, učešće kupca iznosilo bi isto toliko, a ostatak bi se isplaćivao kroz kredit, uz mesečnu rat od oko 125 evra u prvih 25 godina i oko 50 evra u poslednjih pet godina. Rok otplate – 30 godina. Uslov za kupca bio bi da u narednih 15 do 20 godina ostane da radi u Srbiji.\nLausanne, 05.12.2017 - konferencija za novinare predsednika Međunarodnog olimpijskog komiteta (MOK), Tomas Bah i predsednika MOK Anketnog odbora, Samuela Šmida, povodom odluke Izvršnog odbora o suspenziji ruskog tima sa Zimskih olimpijskih igara u Pjongčangu 2018. godine\nHrvati traže ratnu odštetu\nHrvati su Srbe označili kao agresore u novom zakon branitelja o pravima, piše Blic. „Hrvatska traži 40 milijardi ratne odštete od Srbije“, naslov je teksta.\nUsvajanje spornog Zakona o pravima hrvatskih branitelja iz Domovinskog rata, u kojem se Srbija označava kao agresor na Hrvatsku uz pomoć oružane pobune dela „srpskog članstva“, samo će dodatno narušiti odnose između dve države i kriminalizovati srpsku zajednicu u Hrvatskoj, kaže Milorad Pupovac, predsednik Samostalne demokratske srpske stranke za Politiku.\n„Ovakav zakon samo narušava krhko poverenje i razbuđuje traume kod ljudi. A ne treba zaboraviti da su Srbi u Hrvatskoj, kao i Srbi u drugim delovima bivše Jugoslavije, mnogo stradali u ratnom raspadu zajedničke države“, navodi on.\nBrisel, 05.12.2017 - američki državni sekretar Reks Tilerson sa ministrima inostranih poslova NATO: Rex Tillerson, Sigmar Gabriel, Jean-Yves Le Drian\nBeogradska firma pravi sporni keks\nKeks koji je prošle nedelje zaustavljen na granici sa Hrvatskom zbog povećane koncentracije akrilamida proizvela je domaća firma „Svit femili“ iz Beograda, piše Politika. Superanalizom je utvrđeno veće prisustvo ove potencijalno kancerogene materije, zbog čega će proizvodi biti uništeni. List nije uspeo da dođe do komentara iz ove firme. Na sajtu im piše da je reč o proizvođaču najstarijeg makrobiotičkog keksa na ovim prostorima koji izvozi i u Crnu Goru i u BiH, a proizvodi keks i za domaće trgovce poput „Deleza“ i „Metroa“. Prema informacijama iz Ministarstva poljoprivrede, proizvodi iz sporne serije nisu pronađeni na domaćem tržištu.\nKijev, 05.12.2017 - bivše predsednik Gruzije Mihail Sakašvili sa pristalicama koji su ga oslobodili posle hapšenja\nČak 650 postupaka zbog nasilja u porodici\nPrema nezvaničnim informacijama u proteklih šest meseci, odnosno od početka primene novog zakona o sprečavanju nasilja u porodici u Osnovnom javnom tužilaštvu u Nišu, pokrenuto je čak 650 postupaka protiv osoba protiv kojih su podnete prijave za neki vid nasilja. U isto vreme u Prekršajnom sudu izrečene su 63 kazne zbog kršenja odredaba ovog zakona, piše Politika. „Zakonom o sprečavanju nasilja u porodici predviđene su hitne mere zabrane prilaska žrtvi, udaljenje iz stana u kojem nasilnik i žrtva zajedno stanuju. U slučaju nepoštovanja izrečenih mera podnose se prijave prekršajnom sudu u kojem se izriču kazne od sedam do 60 dana zatvora“, objasnio je osnovni javni tužilac u Nišu Saša Đokić.


Vakcina za djecu nije otrovana živom\nDjeca u BiH koja su primila vakcine koje je nabavio UNICEF nisu otrovana živom, navodi se u zajedničkom saopštenju entitetskih ministarstava zdravlja, Instituta za zaštitu zdravlja RS, federalnog Zavoda za javno zdravstvo, te UNICEF-a i Svjetske zdravstvene organizacije.\nU saopštenju se ističe da su sve vakcine korištene u BiH prošle kroz nezavisan i detaljan pregled Svjetske zdravstvene organizacije kako bi bila obezbijedjena njihova sigurnost i djelotvornost i da su proizvedene u skladu sa najvišim medjunarodnim standardima.\nMinistarstvo zdravlja i socijalne zaštite RS, Federalno ministarstvo zdravstva, Zavod za javno zdravstvo FBiH, Institut za zaštitu zdravlja RS, te Fond Ujedinjenih nacija za djecu (UNICEF) i Svjetska zdravstvena organizacija apeluju na sve roditelje da o svim pitanjima u vezi sa zdravljem njihove djece razgovaraju sa porodičnim ljekarima, pedijatrima i kvalifikovanim zdravstvenim stručnjacima.\nU saopštenju se apeluje na sve medije da odgovorno izvještavaju u vezi sa vakcinacijom i detaljno provjere priču svih strana prije nego je objave.\n"Netačni navodi i javna manipulacija, najviše štete djeci u BiH. Vakcine mogu spasiti život djeteta i zaštiti ga od permanentnog invaliditeta, zbog čega je izuzetno važno da sva djeca budu vakcinisana", navodi se u saopštenju.\nMinistarstvo zdravlja i socijalne zaštite RS, Federalno ministarstvo zdravstva, Zavod za javno zdravstvo FBiH, Institut za zaštitu zdravlja RS, te UNICEF i Svjetska zdravstvena organizacija izražavaju duboku zabrinutost zbog ponovnog pokušaja da se diskredituje proces imunizacije u BiH, ovaj put putem pogrešno informisane grupe koja ponavlja netačne i nedokazane navode u vezi sa bezbjednošću vakcina koje je nabavio UNICEF.\nMinistarstva, zavodi, UNICEF i Svjetska zdravstvena organizacija, takodje, su zabrinuti za kredibilnost informacija kojima raspolaže Udruženje roditelja teško oboljele djece.\n"Ovakve dezinformacije mogu narušiti povjerenje javnosti u imunizaciji djece time što roditeljima i javnosti netačno ukazuju na mogućnost da su pojedina djeca ostala hendikepirana nakon vakcinacije protiv difterije, tetanusa i velikog kašlja. Imunizacija je jedna od najefektivnijih i najuspješnijih intervencija u javnom zdravstvu. Vjeruje se da su vakcine spasile čak 20 miliona života širom svijeta u posljednjih par desetljeća", navodi se u saopštenju.


NASTAVLJENO ISPITIVANJE TAČIJA U HAGU: Njega, Veseljija i druge iz optužnice terete za skoro 100 UBISTAVA | Happy BSC portal\nPredsednik privremenih prištinskih institucija Hašim Tači došao je oko 13.30 u prostorije Specijalizovanih veća i tužilaštva na nastavak ispitivanja, koje je počelo u ponedeljak, preneli su prištinski mediji.\nTači se, kako je sam saopštio, nalazi u Hagu na poziv specijalizovanog tužioca, koje tu informaciju nije potvrdilo. To tužilaštvo je 24. aprila podiglo optužnicu protiv njega za niz ratnih zločina na Kosovu i Metohiji, a sada se ona nalazi kod sudije zaduženog za njeno preispitivanje i donošenje odluke o potvrđivanju, saopštilo je krajem juna Specijalizovano tužilaštvo.\nU decembru 2011. godine, švajcarski senator Dik Marti, izvestilac Saveta Evrope, objavio je izveštaj u kome je navedeno nekoliko bivših vođa Oslobodilačke vojske Kosova koji su umešani u ratne zlocine.\nŠest sati je juče u haškom specijalizovanom tužilaštvu trajalo saslušanje predsednika privremenih prištinskih institucija Hašima Tačija. Ostalo je nepoznato ne samo na koja pi0tanja je odgovarao, već i sadržaj predloga optužnice. Advokat Branislav Tapušković nekadašnji "prijatelj suda" u Haškom tribunalu, slaže se sa ocenama da to nećemo saznati do oktobra, kada bi sudija za prethodni postupak trebalo da odluči da li će optužnica biti potvrđena.\nAdvokat Branislav Tapušković navodi da je nejasan razlog odlaska kosovskog predsednika Hašima Tačija u Haški tribunal, jer optužnica protiv njega još nije potvrđena. Za sada se jedino zna da predlog optužnice Tačija tereti za niz ratnih zločina počinjenih na Kosovu i Metohiji, uključujući i ubistvo 100 lica.\n"Nikako da saznamo zašta je on optužen i nećemo skoro to ni saznati. Po nome što sam u vestima juče i jutros čuo - Hašim Tači je tamo otišao i rekao je da je juče bio razgovor samo između njegovih branilaca i predistražitelja oko tehničkih pitanja. Tako će se to i završiti. Mi ovoga puta sasvim sigurno nećemo saznati ništa o optužbama koje se odnose na njega", ocenjuje Tapušković. Navodi da se prvo čulo da Tači samoinicijativno odlazi u Hag, pa da ide na poziv tužioca, a onda da ga pozivaju iz suda.\n"Međutim, to je sve bilo apsolutno nelogično, jer optužnica nije stupila na pravnu snagu. On bi sledeći put trebalo da ode onda, ako zaista bude optužen, što nećemo saznati sasvim sigurno, kako je prognozirano i od mnogih stručnjaka, pre oktobra do kada treba da odluči sudija za prethodni postupak", objašnjava Tapušković. Kako kaže, izvesno je da je Hašim Tači u Hag otišao na razgovore tehničke prirode. "On je još uvek neko ko obavlja dužnost kosovskog predsednika i uveren sam da će se sve učiniti da se u narednim razgovorima koji se tiču sudbine Kosova, on vodi glavnu reč", navodi Tapušković.\n"To njegovo ponašanje samo po sebi već u najvećoj mogućoj meri kompromituje ga i kao tužioca, a sad će tu svoju ulogu da iskoristi u odbrani onoga koji je trebao da odgovara ili da bar bude optužen", ističe Tapušković.


Скривена архитектура наших малих градова\nNedavno otvorena izložba srpske moderne arhitekture u bečkom Ringturmu autora Bojana Kovačevića i Adolfa Štilera, osim reprezentativnih zdanja palate Srbija, bombardovanog Generalštaba Nikole Dobrovića ili Komande vazduhoplovstva Dragiše Brašovana otkriva i skrivenu arhitekturu malih gradova. Ona, dakle, ne prikazuje samo arhitektonske ikone Beograda, Novog Sada, Niša i Kragujevca, već uključuje i skrajnute graditeljske bisere poput izvora „Topla voda” u Vrnjačkoj Banji, poznatog arhitekte Mihajla Mitrovića ili Trg partizana u Užicu, italijanskog đaka Stanka Mandića.\nProfesor Adolf Štiler, autor izložbe i dobar poznavalac naše arhitekture, smatra da mali gradovi u Srbiji imaju izvanredne arhitektonske objekte. Za njega je užički trg remek-delo srpske arhitekture, koje je brižljivo osmišljeno od odabira materijala do poslednjeg kamena koji je u njega uklesan.\n– To zdanje podignuto šezdesetih godina prošlog veka u svojoj atmosferi ništa nije izgubilo, čak iako je njegova originalna kompozicija donekle narušena. Zgrada pošte koja jednim delom uokviruje trg je uništena NATO bombardovanjem, kada je i Titov kip, koji je zauzimao najvažniju tačku na trgu, srušen – kaže Štiler.\nOn misli da spomenik možda nije trebalo uklanjati, jer je on sastavni deo ovog trga, koji je po njemu najveći domet srpskog urbanizma i arhitekture posle Drugog svetskog rata.\nPod svodovima Ringturma se može videti i redak primer male arhitekture u Srbiji, odnosno, kuća u kojima je očigledno da ih je napravio dobar znalac i arhitekture i društvene istorije, kako kaže arhitekta Bojan Kovačević, koautor postavke. Reč je o šest dupleks kuća arhitekte Bogdana Bogdanovića, podignutih na Avali 1965. godine. One su ostale skrajnute zato što ovaj bečki đak i nekadašnji gradonačelnik Beograda nije potencirao njihov značaj jer se, kako objašnjava Kovačević, nisu uklapale u njegov opus memorijalnog arhitekte.\nAli imajući u vidu da su za autore izložbe pri izboru ključne bile građevine koje predstavljaju određen stil i najvažnije ličnosti arhitekture, jasno je što su Bogdanovića bečkoj publici predstavili i Spomen-parkom borbe i pobede u Čačku, jer njegovo autorsko delo u najvećoj meri karakterišu spomenici, kao onaj posvećen jevrejskim žrtvama fašizma u Beogradu, ili spomen-kompleks u Jasenovcu.\nOsim što su otkrivajući skrajnuta dela dopunili istoriju moderne arhitekture autori izložbe su se potrudili da pokažu značajna arhitektonska dela iz dvadesetih i tridesetih godina 20. veka u Srbiji, kada je očigledan prodor modernog izraza. Kao i vrhunske primere arhitekture iz vremena Titove Jugoslavije, kada država pokušava da bude avangardna i u arhitekturi i kada je modernizam bio proglašen za državni stil. Tu je svakako i nekoliko dela savremene scene, koja predstavljaju spoj sa sadašnjošću.\nMeđu tim najmlađim ostvarenjima je hotel „Central” u Novom Sadu, akademika Branislava Mitrovića ili hotel „Falkenštajner” bečkog arhitekte Borisa Podreke, kome je ovo prvo izvedeno delo u rodnom Beogradu.\n– Arhitektura Srbije se razvila i zamah dobila u drugoj polovini 19. veka, posle sticanja potpune nezavisnosti. U međuvremenu, do današnjih dana, teritorija Jugoslavije i Srbije bila je zahvaćena ratovima, političkim promenama i velikim migracijama, tako da se gradovi Srbije nisu razvijali kao mnogi drugi evropski, i nisu kontinuirano arhitektonski rasli – podsetio je Štiler.\nIpak, vrhunske arhitekte koji su delovali u Srbiji u vreme Kraljevine Jugoslavije i kasnije u Titovoj Jugoslaviji, Nikola Dobrović, Dragiša Brašovan, Branislav Kojić, Milan Zloković i Đorđe Tabaković bili su izuzetni stvaraoci, koji su imali uticaj na generacije arhitekata posle Drugog svetskog rata.\nŠtiler smatra da Titovoj političkoj strategiji treba zahvaliti za postojanje izuzetno vrednih i međunarodno priznatih dela iz tog doba. Skoro sve ikone upravnih zgrada ili kulturnih institucija potiču iz vremena od 1945. godine do 1980. godine. Klasičan modernizam, kao reprezentativni arhitektonski jezik je zahtevan od vrha države. Odluka vlastodršca da proglasi modernizam za državni stilski pravac je najznačajnija razlika građevinarstva u Jugoslaviji, odnosno, Srbiji u odnosu na onaj u zemljama takozvanog istočnog bloka.\nŠtiler kaže da u Austriji postoji neka posebna vrsta osećaja kada se govori o Srbiji, što se moglo i videti na licu mestu po zainteresovanosti tamošnjih medija i stručne javnosti za izložbu arhitekture.\n– Ovom izložbom koja pada u godini obeležavanja sto godina od izbijanja Prvog svetskog rata želeli smo da pokažemo da u središtu Evrope postoji veliki broj zdanja koja su vredna da se prikažu, kao što je na primer Muzej vazduhoplovstva Ivana Štrausa ili Muzej savremene umetnosti Ive Antića – rekao je Štiler, podsećajući da su, za razliku od konflikata u prošlosti, danas odnosi između Srbije i Austrije na najvišem nivou.\nNa primedbu stranih novinara da je srpska arhitektura takoreći prisvojila dela arhitekata susednih država, autori izložbe su objasnili da su u Srbiji gradile mnoge arhitekte sa prostora bivše Jugoslavije, budući da su za velike graditeljske poduhvate uvek raspisivani konkursi otvoreni za arhitekte iz cele zemlje, te da su oni primere srpske moderne za izložbu birali prema mestu gde su sagrađeni, a ne prema poreklu autora.\nPosebno mesto na izložbi „Srbija, grad kao regionalni kontekst” pripalo je i našem listu budući da „Politika” već pet decenija neguje tradiciju diskusije o arhitekturi.


Dodik je ipak dao izjavu novinarima ispred zgrade Predsjedništva BiH - Istinomjer\nKabinet člana Predsjedništva Bosne i Hercegovine, Milorada Dodika, 9. 9. 2020. godine obavijestio je predstavnike medija da od tog dana Dodik “više neće davati izjave ispred zgrade Predsjedništva BiH”.\nKao razlog navedeno je da “nije riješen status novinara budući na ranije Dodikove inicijative da se novinarima omogući ulazak u zgradu Predsjedništva te da im se odredi jedna prostorija”.\nDa ne želi više da daje izjave ispred zgrade Predsjedništva BiH, Dodik je potvrdio istog dana na svojoj konferenciji za štampu održanoj u Istočnom Sarajevu:\nŽelim da vas obavijestim da ću kao član Predsjedništva konferencije za štampu držati ovdje sve dok Predsjedništvo ne realizuje moj zahtjev da se za vas iz medija obezbijedi adekvatan prostor da se mogu davati izjave jer ne želim da negdje tamo na poljanima u Sarajevu vi stojite a mi dajemo izjave.\nMilorad Dodik, 9. septembar 2020.\nPodsjećamo da je i ranije u više navrata najavljivano da će se riješiti dugogodišnji problem novinara koji su nekada i satima primorani čekati na izjave ispred zgrade Predsjedništva BiH, o čemu je Istinomjer imao priliku pisati.\nI pored navedene informacije iz njegovog kabineta, te i potvrde toga od samog Dodika, nakon sastanka Predsjedništva BiH sa šefom Delegacije Evropske unije u BiH i specijalnim predstavnikom EU Johannom Sattlerom održanog u pomenutoj zgradi 7. 10. 2020. godine, Dodik je ipak izašao pred novinare koji su čekali vani na istom mjestu kao i ranije, te dao izavu u vezi sastanka.\nOvim Istinomjer obećanje Milorada Dodika da više neće davati ispred zgrade Predsjedništva BiH ocjenjuje neispunjenim


B92, Spasoje Veselinović\t18.06.2019 15:52\nU ovom slučaju, "demagozi" su "Orban i njemu slični", a najave o "više socijalne pravde i društvene solidarnosti" znače korišćenje recepta "demagoga", ali uz levičarsku notu, daleko od "omrznute desnice", odnosno konzervativnog ideološkog opredeljenja.\nU svetlu pokušaja briselske administracije da uspostavi čuvare aktuelnog vladajućeg poretka u sistemu Evropske unije, vredi istaći da su neka od lica ALDE i nedavno izabrani premijer Slovenije Marjan Šarec, uz predsednika Vlade Belgije Šarla Mišela i prvog čoveka češke izvršne vlasti Andreja Babiša, koji pak iza sebe ima "rusofila" Miloša Zemana.\nTo je ono što kažu Briselu bliski komentatori i ono što se može zaključiti sa "neutralne teritorije", iz zemlje kandidata za članstvo u evropskoj zajednici naroda.\nUrednik slovačkog lista Hospodarske novini Pavel Novotni, koji se nedavno bavio i godišnjicom NATO bombardovanja SR Jugoslavije, za B92.net kaže da je jasno da se nova predsednica Slovačke može svrstati u "briselsko-berlinski" tabor.\nNema sumnje u to kakav stav će zauzeti njegova naslednica, koja je sa 58:42 pobedila već pomenutog Šefčoviča, aktuelnog evropskog komesara za Energetsku uniju, protivnika LGBT brakova i proklamatora "tradicionalnih hrišćanskih vrednosti", za čije urušavanje je optuživao Čaputovu.\nVredi istaći da je Harabin bio ministar pravde u vladi Roberta Fica i dvomandatni predsednik Vrhovnog suda Slovačke, koji je nastupio kao nezavisan kandidat, navodno uz podršku "ruskog faktora", uz slogan "muškarac-otac, žena-majka".\nU jednoj od analiza objavljenoj na Dojče veleu navedeno je da je cela avantura Čaputove dokaz da su "populističke tendencije u zemljama članicama Evropske unije iz drugog kruga samo prividno u porastu".


Još jedan bivši član Predsjedništva BiH optužen pred sudom - Index.hr\nJoš jedan bivši član Predsjedništva BiH optužen pred sudom\nSud Bosne i Hercegovine potvrdio je optužnicu protiv bivšeg člana Predsjedništva BiH Mirka Šarovića te još trojice ranije utjecajnih dužnosnika Srpske demokratske stranke (SDS) osumnjičenih za sudjelovanje u organiziranim kriminalnim aktivnostima, priopćeno je u srijedu u Sarajevu.\nŠarović te Momčilo Mandić, Milovan Bjelica i Milorad Govedarica optuženi su po četrnaest točaka za zloporabu položaja ili ovlasti odnosno udruživanje radi izvođenja kaznenih djela i od prošle godine se nalaze u pritvoru.\nOni su optuženi da su osiguravali novac za financiranje SDS-a iz fondova Privredne banke u Istočnom Sarajevu u vrijeme dok je na njezinu čelu bio Mandić, ratni ministar pravde u vladi bosanskih Srba.\nProtuzakonite aktivnosti odnosno plasiranje fiktivnih kredita za potrebe SDS-a na kraju je dovelo do stečaja banke.\nMandić je godinama bio osoba od posebnog povjerenja Radovana Karadžića. Uhićen je prošle godine u Crnoj Gori gdje se skrivao od bosanskohercegovačkog pravosuđa.


Proizvodimo punim kapacitetom, neće biti nestašice đubriva u Srbiji - Glas Podrinja\nPrioritet nam je da u prolećnim agro rokovima podmirimo potrebe domaćeg tržišta, a viškove izvozimo. Nastavljamo da radimo punim kapacitetom, tako da nestašice đubriva neće biti ni na jesen – kaže Zorica Popović, generalni direktor Elixir Group\nPoslovni sistem Elixir Group tokom krize izazvane pandemijom virusa korona,uz primenu svih mera zaštite zdravlje zaposlenih i sistema za rad od kuće gde god je to moguće, uspešno održava kontinuitet proizvodnje kako bi se obezbedile dovoljne količine mineralnih đubriva za prolećnu setvu.\n- Prioritet nam je da u prolećnim agro rokovima podmirimo potrebe domaćeg tržišta, a viškove izvozimo. Nastavljamo da radimo punim kapacitetom, tako da nestašice đubriva neće biti ni na jesen – kaže Zorica Popović, generalni direktor Elixir Group.\n- U proteklih mesec dana smo proizveli i isporučili na tržište preko 65 hiljada tona mineralnog đubriva, zahvaljujući izuzetnom zalaganju svih naših zaposlenih koji su doprineli da se i tokom krize održi kontinuitet proizvodnje. Na ovaj način su sačuvana sva radna mesta, tako da nije bilo potrebe niti za smanjivanjem broja zaposlenih, niti budžeta za zarade – ponosno ističu u Elixiru.\nU znak zahvalnosti našim herojima, koji su u otežanim okolnostima vanrednog stanja ostvarili rekordnu proizvodnju, i kao vid podrške njihovim porodicama, uz redovnu aprilsku zaradu biće isplaćeni bonus, kažu u Elixiru, koji redovno servisira sve svoje obaveze prema državi i radnicima.\nSve članice poslovnog sistema Elixir Group, nastavljaju podršku humanitarnim aktivnostima i tokom ove krize. Grupa je donirala više od 34 miliona dinara - za nabavku respiratora i održavanje stabilnosti našeg zdravstvenog sistema, kao i za druge akcije u cilju unapređenja socijalne zaštite i brige o ranjivim društvenim grupama.


Koliko se zapravo zloupotrebljavaju podaci o ličnosti koje ostavite u nekoj državnoj instituciji, privatnoj kompaniji, pa čak i zdravstvenom kartonu - Rešetka\nKoliko se zapravo zloupotrebljavaju podaci o ličnosti koje ostavite u nekoj državnoj instituciji, privatnoj kompaniji, pa čak i zdravstvenom kartonu\nOd “curenja“ informacija iz zdravstvenih kartona, preko medija koji krše pravo na privatnost žrtava, do neovlašćenog prikupljanja ličnih podataka – poslednjih godina smo često svedoci zloupotrebe ličnih podataka građana. Na Svetski dan zaštite podataka o ličnosti udruženje PraviLaw iz Niša podseća da je važno da vodimo račune gde i kome ostavljamo svoje podatke.\nIme i prezime, adresa, adresa elektronske pošte i brojevi telefona, ocene u školi, JMBG – sve ovo spada u naše lične podatke. Iako mnoge od ovih podataka neretko ostavljamo u digitalnom prostoru, dozvoljavamo državnim institucijama ali i privatnom sektoru da ih koristi, često nismo svesni da mogu da budu zloupotrebljeni.\n“Građani su većinski skeptici po pitanju bezbednosti podataka o ličnosti koje povere našim institucijama, što nas dovodi i do toga da se manje pazi kome poveravamo svoju privatnost, baš zbog stava – Oni već imaju moje podatke ili mogu da dođu do njih lako, što da ne ostavim na još jednom mestu svoje podatke o ličnosti“, navodi Tadija MItić, osnivač udruženja PraviLaw.\nPodaci se, objašnjava, mogu zloupotrebiti na više načina, a posledice mogu biti velike.\n“Možda su najbolji primeri iz prakse, o kojima su pisale mnoge medijske kuće i koje su bile udarne vesti tih dana, gde je krađom podataka o ličnosti moguće otvoriti firmu na nečije tuđe ime, kupiti silne stanove u inostranstvu, a što naročito može uticati na karijeru i društvenu prihvatljivost”, objašnjava.\n“Curenje” informacija iz zdravstvenih kartona takođe može napraviti velike probleme građanima i može uticati na njihov privatni, kao i poslovni život.\n“Određena medicinska stanja koja pojedinci ne žele da iznose u javnost (a koja nikome drugom ne mogu naškoditi) mogu prouzrokovati stvaranje stigme ili čak dobijanje otkaza od strane poslodavca kome se ne sviđa da u redovima svojih zaposlenih ima osobe sa određenim medicinskim stanjima koja nisu prihvatljiva za konzervativnije poslodavce”, kaže Mitić.\nZloupotreba podataka o ličnosti može prouzrokovati i društvene probleme, koji zatim mogu eskalirati čak i u fizičko nasilje nad pojedincem čiji su podaci otkriveni. Ljudi, kaže, često nisu ni svesni kakvoj su opasnosti izloženi.\n“Naročito kada je reč o materijalnim problemima koje mogu izazvati ‘curenje’ finansijskih podataka – zamislimo samo da nam neko dođe u posed podataka koji se nalaze na našoj kreditnoj kartici, koliko materijalnu štetu može naneti onome čiji su podaci procureli”, dodaje Mitić.\nOn ističe da i kada u javnom digitalnom okruženju, namerno ili čak nenamerno iznesemo nečije tuđe podatke o ličnosti, posledice mogu biti katastrofalne.\nProvera bezbednosti podataka o ličnosti – korak do veće bezbednosti\nKako bi omogućili građanima južne i istočne Srbije da provere u koliko su bezbedni i zaštićeni podaci o ličnosti koje ostave i povere nekom državnom organu ili privatnoj kompaniji, PraviLaw je pokrenulo platformu Otisak.org.\n“Prema podacima koji postoje na Otisku, najveću ozbiljnost kada su u pitanju podaci građana preuzeli su organi prosvete, a naročito srednje škole i domovi učenika, koji brinu o zaštiti podataka i oflajn i onlajn, ali i pripadnici policije i određene biblioteke širom juga Srbije, kao i organi loklane samouprave grada Prokuplja i Medveđe“, navodi Mitić.\nRegistracija korisnika nije potrebna i sve je javno dostupno svima koji žele da provere državne organe iz svog grada, ali i drugih gradova i opština koje ih zanimaju. Baza podataka trenutno broji 2.182 obrađenih pravnih lica koja su locirana na jugu i istoku Srbije, a po okruzima to su: Nišavski, Jablanički, Pčinjski, Pirotski, Toplički, Borski i Zaječarski okrug.\nPrethodna vest Otac mrtvorođene bebe: Supruga nije bila pozitivna na koronu, nismo se lečili na svoju ruku\nSledeća vest Zbog povećanog broja pacijenata onkologija u Leskovcu od sutra ponovo u kovid sistemu


četvrtak, 07. jan 2021, 23:05\nEmitujemo snimak koncerta trija Kolo Surjojo, koji je zabeležen 20. oktobra 2020. godine u Studiju 3 Švedskog radija u Kopenhagenu. Na programu su bile pesme iz sirijske tradicije na aramejskom i sirijskom jeziku.\nSirijska pravoslavna crkva jedna je od najstarijih autokefalnih pravoslavnih crkava, sa izuzetno bogatom muzičkom tradicijom koja obuhvata bezbroj melodija i melodijskih obrazaca. Najstarije melodije i tekstovi iz ove tradicije datiraju iz 4. veka, a pisali su ih istaknuti pesnici tog doba kao što su đakon Jefrem Sirin i Sveti Jakov. U njima, oslanjajući se na biblijske izvore, opevani su brojni sveci i njihova čuda, kao i teološka tumačenja najznačajnijih crkvenih otaca. Pesme se pevaju na biblijskom, aramejskom jeziku – jeziku kojim je govorio Isus Hrist, a koji se i dalje koristi u pojedinim pravoslavnim crkvama.\nU pravoslavnoj tradiciji, tokom liturgije su bili zabranjeni muzički instrumenti jer se smatralo da narušavaju duhovnost i bogatstvo ljudskog glasa i samog biblijskog teksta. Međutim, u skorije vreme, sve više i više muzičara i kompozitora okreće se ovim duhovnim tekstovima, obrađujući ih uz instrumentalnu pratnju i izvodeći u svetovnom kontekstu. Na ovaj način funkcioniše i trio Kolo Surjojo, koji pored vokalistkinje Mirjam Alšamani čine i Milad Bahi na udu i Feras Šarestan na kanunu.


Brnabić pojedine medije koji kritikuju rad Vlade nazvala 'tajkunskim' - Glas Zaječara\nHome Društvo Brnabić pojedine medije koji kritikuju rad Vlade nazvala ‘tajkunskim’\nPredsednica Vlade Ana Brnabić uputila je u Skupštini Srbije niz kritika pojedinim medijima i opozicionim političarima i nazvala ih licemerima.\nBrnabić je ponovo govorila o razlozima zbog kojih Skupština nije pozvana da uvede vanredno stanje i istakla da je to početkom marta bilo previše rizično, jer je tada bio najveći rast broja zaraženih.\nOna je rekla da ih neki, kako ih je nazvala, „tajkunski mediji“ neprekidno napadaju vladu šta god da uradi.\nTelevizuju Nova S označila je kao „direktno Djilasov medij“ i rekla da su oni 13. marta objavili intervju sa doktorom Goranom Belojevićem u kojem se kaže da će bez vanrednog stanja biti gore nego u Italiji i da Vlada ne zna šta radi.\n„List Danas piše tada „Planeta u karantinu, Srbija u iščekivanju“. To su isti ljudi koji sada pozivaju na lupanje u šerpe i kažu da su mere bile prejake. Kada škole rade zašto rade, kad ih zatvore, pitaju šta će s decom“, rekla je premijerka.\n„Želim da podsetim tajkunske medije i taj deo opozicije da nismo ludi ni gluvi, vidimo šta radite ali gradjani takodje to vide“, rekla je Brnabić.\nGradjane i Vladu pozvala je da rade i daju sve od sebe, a kritike, smatra premijerka, „pokazuju njihovu odgovorost i licemerje i tih medija i tih političara.“\nSkupština raspravlja o potvrdjivanju uvodjenja vanrednog stanja u Srbiji i mera vlade.\nPrethodni tekstSaobraćajna nezgoda na kružnom toku: iskliznuli kanisteri sa tečnošću!\nStanje na putevima: Vozači danas mogu očekivati oblačno vreme, mestimično sa kratkotrajnom kišom\nZaječarac lišen slobode zbog nasilja u porodici 29/04/2020


MUP: Porodica Vučić nije povezana sa slučajem Jovanjica - Radio televizija Pančevo\nMUP: Porodica Vučić nije povezana sa slučajem Jovanjica\n10. januara 2020. 0220\nNi u jednom segmentu nije pronađena bilo kakva veza porodice Vučić sa slučajem Jovanjica, poručio je Slobodan Milenković, načelnik Četvrtog odeljenja PU za grad Beograd, koji je lično vodio istragu u tom slučaju i podneo krivičnu prijavu protiv Predraga Koluvije.\nMilenković je istovremeno apelovao na sve da ne vrše pritisak putem medija na policijske službenike MUP-a.\nPolicijski službenici, poručio je, rade profesionalno i zakonito u interesu zaštite prava i sloboda građana Srbije.\nU izjavi Milenkovića, koju je MUP dostavio medijima, takođe se apeluje na pojedince da prestanu sa plasiranjem raznoraznih neistina zarad sticanja kojekakvih koristi i poena, a kojima nanose štetu ugledu MUP-a.\nUkazući na najnoviji talas izmišljotina i besmislica koje se konstantno pojavljuju u javnosti i zbog brojnih netačnih i neistinitih informacija, Milenković je poručio da je u akciji hapšenja u slučaju Jovanjica učestvovalo 50 policijskih službenika Četvrtog odeljenja UKP, odnosno Odeljenja za borbu protiv droge.\n„Od samog početka kompletno postupanje policijskih službenika je bilo zakonito uz obaveštavanje nadležnog tužilaštva, u ovom slučaju Specijalnog tužilaštva. Moram da napomenem da od početka istrage, pa do danas, apsolutno nikakvih pritisaka nismo imali od bilo koga iz Ministarstva unutrašnjih poslova“, naveo je Milenković. U želji da, kako kaže, upozna javnost da je kompletna istraga sprovedena adekvatno i zakonito, „Ni u jednom segmentu ove obrade nije pronađena bilo kakva veza porodice Vučić sa navedenim slučajem. To odgovorno tvrdim kao načelnik Odeljenja koje je vodilo istragu i kao neko ko je podneo krivičnu prijavu protiv Predraga Koluvije“, naveo je Milenković.\nSNS osudila brutalan napad na prostorije u Bačkom Petrovcu\nJovanov: Đilas i njegove horde hoće krvoprolićem na vlast\nAleksandra Miloševska 7. decembra 2019.\nVučić na Instagramu odgovarao građanima\nNikoleta Dragaš 2. marta 2019. 3. marta 2019.\nVučić i Sarkisijan položili vence na jermenski spomenik\nNikoleta Dragaš 5. oktobra 2019. 5. oktobra 2019.


Urnebesna "Komedija zabune" 19. aprila od 20 sati u sali Muzičke škole\n12:29: PM četvrtak 26 maja, 2022\nPosted on 15. aprila 2022. at 18. aprila 2022. by Nada Gudurić\nUstanova Centar za kulturu grada Bora organizuje u utorak, 19. aprila, u Sali Muzičke škole, pozorišnu predstavu „Komedija zabune“.\nUrnebesnu komediju potpisuje Rade Vukotić, a na sceni će se osim Jelice Sretenović naći i Nataša Aksentijević, Saša Joksimović i Katarina Barjaktarević, glumci pozorišta „Slavija“ i pozorišta „Prizor“.\nPredstava je zakazana za 20 sati, a cena ulaznice je 800 dinara.\nUz romsku muziku i poeziju borskih romskih pisaca obeležen Međunarodni dan Roma\nPosted by Nada Gudurić - 9. aprila 2022. 0\nMeđunarodni dan Roma, 8. april, obeležen je i u Boru. U saradnji sa Centrom za kulturu, romskim organizacijama REAB,…


Pravo na rad zagarantovano svima | TV KANAL 9 NOVI SAD\nNaslovna EMISIJE Pravo na rad zagarantovano svima\nPravo na rad zagarantovano svima\nVIDEO K9: Izbeglice i migranti suočeni su sa brojnim poteškoćama kada se nađu u tuđoj zemlji, od smeštaja, zdravstvene nege, prava na školovanje, ali i zapošljavanje. U Srbiji su izbeglicama zagarantovana sva prava, pa i pravo na rad, kažu u Humanitarnom centru za integraciju i toleranciju.\nU našoj zemlji, prema podacima Humanitarnog centra za integraciju i toleranciju, još uvek postoji veliki broj izbeglih lica sa prostora bivše Jugoslavije, ali i novih tražilaca azila i migranata iz drugih zemalja.\n“Što se tiče Srbije, kada govorimo o izbeglicama sa prostora bivše Jugoslavije još uvek oko 26 hiljada ljudi ima izbeglički status, nekih 18 000 iz Hrvatske i oko 8 000 iz Bosne. Međutim, naša praksa nam govori da je veći broj njih u međuvremenu stekao državljanstvo Republike Srbije, ali još uvek nije ugasio izbeglički status ovde u Srbiji. Što se tiče novih izbeglica, tražilaca azila i migranata u Republici Srbiji, prema najsvežijim podacima oko tri do tri i po hiljade njih trenutno boravi u Srbiji”, rekla je Ivana Vukašević, koordinatorka u Humanitarnom centru za integraciju i toleranciju.\nSvima njima su u Srbiji, kako je rekla, zagarantovana sva prava, pa i pravo na rad.\n“Od momenta podnošenja formalnog zahteva za azilom, devet meseci nakon što je podnet zahtev, lica ostvaruju pravo da rade. A naravno, za lica koja su dobila ili izbegličku ili subsidijarnu zaštitu, naravno imaju pravo da rade u Republici Srbiji. Kažem, opet, i tu ima nekih u praksi komplikacija i tako dalje. I tu je potrebno još i da se i to unapredi. Ali, naravno zakonodavno je to rešeno i naravno imaju pravo da rade”, navela je Vukašević.\nPravo na rad je zagarntovano, ali je pitanje koliko je ono atraktivno za migrante koji su zaglavili u Srbiji na putu ka željenoj destinaciji, odnosno zemljama EU.\nZakonske pretpostavke za zapošljavanje postoje, rekla je Vukašević, ali se javljaju i određeni problemi u praksi.\n“Tu opet ima problema pri nostrifikaciji njihovih diploma, naravno, za očekivati je da moraju da znaju srpski jezik da bi mogli normalno da rade”, kazala je Vukašević.\nOsobe kojima je dodeljeno utočište u Srbiji imaju obavezu da godinu dana, nakon dodele tog statusa pohađaju nastavu srpskog jezika. Prema njenim rečima, iskustva pokazuju da oni ovu obevezu ispunjavaju u velikom procentu, kao i da uspešno savladavaju naš jezik na kursevima koje za njih organizuje država.\nPrethodni tekstBudžet AP Vojvodine 74,9 milijardi dinara nakon rebalansa\nSledeći tekstPočela primena Zakona o lobiranju


pink.rs | Aleksandar Đurđev za Pink: Novi patrijarh je dostojan svoje pozicije i znaće da odgovori na sve izazove koje vreme nosi (VIDEO)\nSrpski narod će tek osetiti blagodat Božju jer smo za patrijarha doveli gospodina Porfirija, ocenjuje predsednik Srpske lige.\nPrava reč koja opisuje ličnost novog patrijarha jeste „dostojan“, kaže za Pink predsednik Srpske lige Aleksandar Đurđev. Srpski narod je, ocenjuje on, u 21. vek ušao sa patrijarhom koji će umeti da odgovori na sve izazove koje vreme nosi, ali i na iskušenja koja smo nasledili kao nacija.\n- Patrijarh Porfirije je najbolje moguće rešenje – izuzetno obrazovan, u najboljim godinama i punoj snazi, i mislim da će srpski narod tek osetiti blagodat Božju jer smo za patrijarha doveli gospodina Porfirija – kaže Đurđev.\nPolitički analitičar Dejan Vuk Stanković kaže da mu se čini da je novi patrijarh neko ko može da nastavi kontinuitet svojih prethodnika – patrijarha Pavla i Irineja. Ovo je, kaže, pozitivan kontinuitet, jer su i Pavle i Irinej bili istinski vernici koji su imali partnerski odnos sa državom u ne tako jednostavnim i lakim vremenima.\n- Čekaju nas izazovi oko zaštite države i nacionalnog identiteta i potreban nam je racionalan i staložen akter na mestu patrijarha. Dobro je da se radi o čoveku koji može da nastavi tradiciju svojih prethodnika i istovremeno o čoveku čije obrazovanje i dosadašnji javni angažman omogućavaju da aktivno bude uključen u rešavanje političkih, verskih i širih društvenih izazova – kaže Stanković.\n''UZDRŽANOST JE BILA NJEGOVA MUDROST...'' Miloš Biković se ovako oprostio od patrijarha Irineja! (FOTO)\nĐurđev za Pink: U SAD na scenu stupila administracija koja nije blagonaklona prema Srbiji, Radun: Albanskim lobistima ne treba pridavati značaj (VIDEO\nOGLASILA SE SPC NAKON ŠTO JE PROGLAŠEN NOVI PATRIJARH: Ovo stoji u zvaničnom saopštenju!\nTV VESTI SAZNAJU: Novi patrijarh svoj boravak nastaviće u Patrijaršiji, a evo šta se dešava ispred Saborne crvke uoči ustoličenja!\nPorfirije je novi srpski patrijarh!


Martinović: Kandidat za Poverenika biće sušta suprotnost Šabiću - KRIK\nAleksandar Martinović (foto: N1)\nŠef poslaničke grupe Srpske napredne stranke (SNS) u Skupštini Srbije Aleksandar Martinović izjavio je danas da ta stranka ima nekoliko ozbiljnih kandidata za novog Poverenika za informacije od javnog značaja i da će njihov predlog u svakom slučaju biti „sušta suprotnost“ bivšem povereniku Rodoljubu Šabiću.\nMartinović je u Skupštini Srbije rekao da je Šabić bio opozicioni političar „zamaskiran funkcijom“ Poverenika, prenosi Beta, i da će SNS-ov predlog novog Poverenika biti „sušta suprotnost“ Šabiću.\nOn nije precizirao kada će novi Poverenik biti izabran, rekavši da procedura za izbor mora da se poštuje.\nRodoljubu Šabiću je mandat na mestu Poverenika za informacije od javnog značaja istekao 22. decembra, a Skupština do sada nije pokrenula postupak izbora osobe koja bi zauzela njegovu poziciju.\nU novembru prošle godine 70 organizacija civilnog društva, medija, predstavnika poslovne, stručne i naučne zajednice uputilo je zahtev nadležnom Odboru za kulturu i informisanje da hitno pokrene transparentan i kompetetivni proces izbora novog Poverenika, ali on još nije pokrenut.\nŠabić je na čelu ove institucije bio od njenog osnivanja 2004. godine.\nKancelarija Poverenika godinama je pomagala novinarima i građanima da po Zakonu o slobodnom pristupu informacijama od javnog značaja dođu do informacija koje su državni organi i predstavnici vlasti želeli da sakriju.\nŠabić je tokom obavljanja funkcije trpeo brojne pritiske predstavnika vlasti, a njegov rad često je bio opstruiran.\nViše o tome pogledajte u intervjuu koji je Šabić dao za KRIK.


Direktori i nastavnici projektnih škola upoznali sistem dualnog obrazovanja u Nemačkoj – Reforma srednjeg stručnog obrazovanja\nKrajem aprila 2018. godine grupa od 12 predstavnika škola uključenih u projekat „Reforma srednjeg stručnog obrazovanja“ posetila je provinciju Baden-Virtemberg na jugozapadu Nemačke. Ovaj projekat po nalogu Vlade Savezne Republike Nemačke sprovode Ministartsvo prosvete, nauke i tehnološkog razvoja RS i GIZ. Kroz projekat se u okviru formalnog sistema srednjeg stručnog obrazovanja uvode elementi dualne obuke za zanatsko-tehnička zanimanja u skladu sa potrebama privrede i prilagođeno uslovima u Srbiji.\nCilj putovanja bio je da se učesnici iz prve ruke upoznaju sa sistemom dualnog obrazovanja u Nemačkoj i steknu uvid u sličnosti i razlike sa srpskim modelom čija se puna implementacija očekuje od školske 2019/20. godine stupanjem na snagu nedavno usvojenog Zakona o dualnom obrazovanju. Inače, škole učesnice putovanja imaju iskustva u realizaciji modela sa elementima dualnog obrazovanja budući da već nekoliko godina školuju učenike/ce u profilima modernizovanim uz podršku projekta.\nPrvog dana studijskog putovanja organizovan je prijem u Industrijsko-trgovinskoj komori (IHK) grada Rojtlingena. Predstavnica agencije za promociju regiona predstavila je turističku ponudu kao i privredne delatnosti okruga Rojtlingen, a predstavnici IHK i IHK trening akademije dali su detaljan pregled delatnosti kojima se bave i usluga koje pružaju, sa posebnim osvrtom na ulogu u sistemu dualnog obrazovanja. Pored toga, prisutni su mogli su da čuju o komorskom sistemu u Nemačkoj, načinu finansiranja, organizacionoj strukturi i načinu upravljanja u regionalnim komorama. Srpsku delegaciju prvog dana pozdravio je i generalni konzul Srbije u Štutgartu, gospodin Božidar Vučurović, koji je poželeo direktorima i nastavnicima prijatan boravak u Nemačkoj i izrazio zadovoljstvo što se i u Srbiji radi na uvođenju dualnog obrazovanja.\nDrugog dana učesnici putovanja posetili su srednju stručnu školu „Filip Mateus Han“ u Balingenu u kojoj se u 118 odeljenja školuje 2500 učenika u dualnom obrazovanju. U ovoj školi realizuje se teorijska nastava za učenike 50 profila u područjima rada kao što su tekstilstvo, mašinstvo, elektrotehnika, građevinarstvo, uslužne delatnosti itd. Oko 800 kompanija sarađuje sa ovom školom, od onih sa 1-2 učenika, do velikih firmi u kojima praktični deo obuke obavlja i do 300 učenika. Nakon obilaska moderno opremljenih školskih radionica, direktori i nastavnici iz Srbije imali su priliku da od zamenika direktora škole gospodina Martina Šaca (Martin Schatz) dobiju odgovore na pitanja u vezi sa saradnjom škole i Industrijsko-trgovinske komore, planom upisa i promocijom škole, karijernim vođenjem i savetovanjem, sistemom za obezbeđivanje kvaliteta, završnim ispitima kao i životnim standardom nastavnika. U popodnevnim časovima, delegacija je posetila trening centar/akademiju u okviru kompanije Paul Horn koja ima tradiciju dugu 50 godina i 1400 zaposlenih širom sveta. Kompanija se bavi proizvodnjom reznog alata i sa 12000m2 najveća je fabrika u Tibingenu. Iako je stepen automatizacije proizvodnje 97%, kompaniji su potrebni mladi kadrovi obučeni u skladu sa najmodernijom tehnologijom. Upravo iz tog razloga, kompanija dosta ulaže u obrazovanje i u svom trening centru, koji su gosti iz Srbije bili u prilici da obuđu, realizuje obuke budućih stručnjaka, kako kroz bazično dualno obrazovanje, tako i kroz različite vrste seminara, daljeg usavršavanja i prekvalifikacija.\nInformacije koje su dobili tokom stručnog dela posete bile su dragocene za direktore i nastavnike projektnih škola pre svega za dublje razumevanje razlika između sistema dualnog obrazovanja u Nemačkoj i modela koji se uvodi u Srbiji, ali i za usvajanje nekih iskustava koja se mogu primeniti na srpski kontekst. Osim stručnog dela posete, učesnici studijskog putovanja posetili su I prelepi srednjovekovni zamak Hohenzolern (Hohenzollern) u okolini grada Hehingena (Hechingen).\nStudijsko putovanje za direktore i nastavnike škola u projektu „Reforma srednjeg stručnog obrazovanja“ organizovano je u saradnji sa Nemačko-srpskom privrednom komorom (AHK) i uz podršku Industrijsko-trgovinske komore (IHK) grada Rojtlingena.\ngizvet May 3, 2018 Školska partnerstva\n← Dan devojčica u Srbiji\nMeđunarodna konferencija o učenju kroz rad →


Reč “normalno” nestaje s pakovanja kozmetičkih proizvoda – radiosabac.com\nReč “normalno” nestaje s pakovanja kozmetičkih proizvoda\nMultinacionalna kompanija koja proizvodi robu široke potrošnje “Unilever” najavila je da više neće koristiti reč “normalno” za reklamiranje i na pakovanju svojih proizvoda za lepotu i ličnu negu i, kao deo svoje “politike inkluzivnosti”, zabraniće prekomerno naknadno doterivanje fotografija modela.\nTa kompanija, vlasnica marki „Dove“ i „Simple“, i preparata za negu kose „TreSemme“ i TIGI, rekla je da će reč „normalno“ biti uklonjena s pakovanja najmanje 200 proizvoda u roku od godinu dana.\nTakođe je najavila da će povećati broj reklama s fotografijama ljudi iz raznorodnih društvenih grupa i da neće „digitalno menjati oblik tela, veličinu, proporcije ili boju kože osobe u reklamama svojih proizvoda“.\nMnogi proizvodi za negu kože i kose koriste fraze „za normalnu kožu“ ili „za normalnu kosu“, a „Unilever“ kaže da njegovo svetsko istraživanje ukazuje da upotreba reči „normalno“ kao opis „čini da se većina ljudi oseća isključeno“.\nSani Džain koja vodi „Unileverovu“ diviziju za lepotu i ličnu negu, rekla je da kompanija želi da se uhvati u koštac sa „štetnim normama i stereotipima“ i da oblikuje „daleko inkluzivniju definiciju lepote“.\n„Znamo da uklanjanjem reči ‘normalno’ s naših proizvoda i ambalaže problem neće biti rešen sam od sebe, ali to je važan korak napred“, rekla je ona.\nTa kompanija je prošle godine u Indiji naziv svoje marke za posvjetljavanje kože koji je bio „Fair and Lovely“ promenila u „Glow an Lovely“ pošto je bilo ljutitih komentara da „Unilever“ podržava negativne stereotipe o tamnoputim ljudima.


28-01-2021 08:04 Izdvojeno Svet Planeta\nAmeričko Ministarstvo unutrašnje bezbednosti objavilo je upozorenje na terorizam, navodeći potencijalnu pretnju od unutrašnjih antivladinih ekstremista koji su protiv toga da predsednik bude DŽo Bajden.\nU upozorenju se navodi da bi ekstremisti mogli da preduzmu napade protiv izabranih zvaničnika i institucije, "ohrabreni" smrtonosnim napadom 6. januara na Kongres nezadovoljnih pristalica bivšeg predsednika Donalda Trampa.\nUpozorenje je objavljeno nakon što su vlasti države Kalifornija optužile jednog od pristalica Trampa i sledbenika milicije krajnje desnice za posedovanje pet improvizovanih eksplozivnih naprava koje je navodno hteo da upotrebi protiv demokrata.\nU nacionalnom upozorenju za terorizam ističe se da bi pretnja od napada mogla trajati sedmicama nakon Bajdenove inauguracije i pošto se Tramp suočava sa procesom opoziva u Senatu.\nSZO GUBI ŽIVCE ZBOG OVOG ČOVEKA! On odbija sve mere i poručuje: "Vakcine su zavera, naš Bog je jači od Satane"\nSLUČAJ HRKALOVIĆ: Od prve batine MUP do šefice mafije\nNACIONALNA GARDA U PRIPRAVNOSTI! Vašington u strahu od organizacije "Kju anon"


Izvor: Hot sport arhiva vesti 17.07.2016 - Naslovi.net\nDejan Savić: Poraz će se brzo zaboraviti, atmosfera u Boru nikada!\nSelektor srpske vaterpolo reprezentacije Dejan Savić, izjavio je danas u Boru da će rezultat finalnog predolimpijskog turnira Osam nacija u Boru ostati u senci dobre atmosfere na tribinama. – U razgovoru sa trenerom Grčke pre početka finalnog meča… »\nNije za one sa slabim stomakom: Teška povreda bivšeg napadača Čelsija kog su po zlu upamtili Grobari (video)\nBivši fudbaler Čelsija kog su po "zlu" zapamtili navijači Partizana doživeo je tešku povredu posle koje će morati na dugu pauzu. Reč je o sadašnjem napadaču Šangaj Šenhue Dembi Ba. Napadač iz Senegala doživeo je težak prelom noge u gradskom… »\n– Oni su pokušali da okrive zika virus, ali se ispostavilo da ne dolaze u Rio jer neće biti novčanih nagrada, rekao je predsednik organizacionog odbora Igara u Riju Karlos Nusman. Džejson Dej, Dastin Džonson i Rori Meklroj izjavili su da je zika… »\n17.07.2016 Hot sport, kategorije


Carnex donirao proizvode Centru za socijalni rad Novi Sad\nKompanija Carnex iz Vrbasa donirala je više od 300 kg svojih proizvoda – pašteta i mesnih narezaka, Centru za socijalni rad u Novom Sadu. Ovo je još jedna u nizu donacija ove kompanije novosadskom Centru, sa kojima saradnja traje poslednjih nekoliko godina.\n„Višedecenijsku tradiciju Carnex-a u proizvodnji prerađevina od mesa, prati i tradicija pomaganja onih kojima je pomoć najpotrebnija. Ova donacija je nastavak višegodišnje saradnje Carnex-a sa Centrom za socijalni rad u Novom Sadu. Carnex je uvek mislio na najugroženije u našem društvu, a pogotovo na decu, te su i naše humanitarne aktivnosti usmerene uglavnom ka njima“, izjavila je Menadžerka za odnose s javnošću kompanije Carnex Mirjana Gelo.\nPomoćnik direktora Centra za socijalni rad Branko Zelenbaba je istakao dobru višegodišnju saradnju sa kompanijom Carnex kao primer koji bi i ostale firme, koje su u mogućnosti, trebalo da slede. „Carnex je već stari naš dobavljač, od kojih smo pomoć uvek dobijali. Kod nas je smešteno oko sto dece i svaka donacija nam je dragocena“ istakao je Zelenbaba.


Jačanje privredne saradnje Vojvodine i Republike Srpske | TV KANAL 9 NOVI SAD\nNaslovna EMISIJE Jačanje privredne saradnje Vojvodine i Republike Srpske\nVIDEO K9: Udruženje Srpski krajevi po prvi put je organizovalo Kongres privrednika srpskih krajeva sa porukom "Poslujmo zajedno, budimo jači". Prema rečima organizatora, cilj ovoga skupa je intenziviranje saradnje svih privrednih subjekata sa teritorija na kojima živi srpski narod.\nU Novom Sadu održan je prvi Kongres privrednika srpskih krajeva u organizaciji udruženja Srpski krajevi na kojem su učestvovali predstavnici i privrednici iz Vojvodine i Republike Srpske, ali i regionalnih i lokalnih zajednica i udruženja.\nNa Kongres su došli i predstavnici srpskih opština u Federaciji BiH i rubnim područjima Republike Srpske.\nPredsednik udruženja Srpski krajevi Slaviša Rujević kazao je da je do sada rađeno na očuvanju kulture i tradicije, kao i na objedinjavanju srpskog kulturnog prostora, a ovim kongresom je učinjen i korak dalje u povezivanju ne samo privrednika, nego i lokalnih i regionalnih zajednica, kao i predstavnika civilnog sektora svih srpskih krajeva.\n“Nama je u interesu da se privreda razvija kako na teritoriji APV tako i na teritoriji Republike Srbije, ali i svugde gde živi naš narod. Jer samo jaka i stabilna privreda označava jaku i stabilnu državu, ali i svih krajeva gde živi srpski narod”, rekao jeBranislav Bandić ispred Pokrajinskog sekretarijata za privredu.\nUčesnici su naglasili da je reč o povezivanju dva prostora putem jačanja ekonomske saradnje i poboljšanju budućih investicija.\n“Šta reći o ovakvom jednom skupu koji pre svega ima za cilj jačanje ekonomskih potencijala naših prostora, koji ima za cilj podsticanje i razvoj ekonomije na našim prostorima nego da skup zavređuje pažnju i mi u Republici Srpskoj i ja sam danas ovde pre svega da kažem šta su to investicioni potencijali u Republici Srpskoj, šta je to što se može investirati u Republici Srpskoj”, naveo je Mlađen Cicović, šef Predstavništva RS u Srbiji.\nKako je rečeno, opštine u Republici Srpskoj imaju veliki turistički i poljoprivredni potencijal, ali i veliku stopu nezaposlenosti, a ovakvi skupovi mogu da doprinesu smanjenju tog broja.\n“Nadam se da je ovo tek jedan početak saradnje privrednika iz Republike Srbije, odnosno iz APV-a sa srpskim krajevima zapadno od Drine, tačnije sa zapadno-krajiškim opštinama Drvar, Grahovo, Glamoč i Petrovac. Sama ideja ovakvog skupa otvara prostor za saradnju na mnogim poljima, prvenstveno u oblasti privrede, poljoprivrede i turizma”, kazala je Dušica Runić, načelnica opštine Drvar.\n“Nadam se da ću uspostaviti neku saradnju, da ćemo imati neke razgovore o ulaganju privrednika kod nas, u naše krajeve. Ponudićemo ono što ja imam, privredne kapacitete, šta mogu ja ponuditi, a na njihovoj strani da pokušaju da odradimo nešto za interes i njihov i naš”, rekao je Milan Grbić, načelnik opštine Petrovac.\nUpoznavanje kapaciteta lokalnih zajednica moguće je jedino putem redovnih kontakata i razmene ideja posebno na polju privrede i poljoprivrede.\nZato se učesnici nadaju postizanju i širenju saradnje među različitim lokalnim zajednicama, a posebna pažnja posvećena je razvoju lokalnih zajednica u kojima je ugrožen opstanak srpskog naroda.\nPrethodni tekstVojvođanski klub: Nedostaje energija mladih\nSledeći tekstKrajišnici iz Bačkog Dobrog Polja


Izgradnjom postrojenja u Batajnici rešiće se problem otpadnih voda u Zemunu - Batajnica\nIzgradnjom postrojenja u Batajnici rešiće se problem otpadnih voda u Zemunu\n21. februara 2021. - 12:31\nOvaj problem godinama muči sugrađane koji žive u naseljima na obodu opštine Zemun – Batajnici i Altini. Na ulicu mogu jedino u gumenim čizmama, preskačući jezera, a neretko im voda poplavi dvorište i podrume.\nTrajno rešenje ovog problema, uverava predsednik GO Zemun Gavrilo Kovačević, biće fabrika za preradu otpadnih voda u Batajnici, koja će se graditi čim bude završena ona u Velikom Selu.\nPrema njegovim rečima, Opština traži sistemsko rešenje, a budući objekat za preradu voda u Batajnici obuhvatiće ceo kanalizacioni sliv koji se nalazi na teritoriji Zemuna. U toku je izrada plana regulacije za izgradnju ovog objekta.\nŠTA JE RANIJE REČENO\nBatajnica, prigradsko beogradsko naselje nalazi se nedaleko od obale Dunava i predstavlja jedan od ukupno pet nezavisnih kanalizacionih sistema u Beogradu pored Velikog Sela, Ostružnice, Krnjače i Boleča – Vinče. Osim u Batajnici i Velikom selu, biće izgrađene još tri fabrike za preradu otpadnih voda. Na taj način rešiće se problem kanalizacije u Beogradu i sprečiti da sva kanalizacija odlazi u Savu i Dunav, kao što je sada slučaj. Trenutno ima ukupno 262 mesta na kojima se ispušta neprečišćena otpadna voda u reke – 116 se ispušta direktno u Savu, a u Dunav čak 136. Beograd je jedan od retkih evrospkih prestonica koje ne prečišćavaju otpadne vode već ih ispuštaju direktno u reke i to jedan od bitnih razloga zbog čega je izgradnja postrojenja za preradu otpadnih voda prioritet gradske vlasti. Poziv za izgradnju postrojenja je objavljen na sajtu Evropske banke za obnovu i razvoj (EBRD). Kako se navodi, projekat je u skladu sa EU Strategijom za podunavlje, koji se odnosi na zaštitu životne sredine, obnavljanje i zaštitu kvaliteta vode. Projekat će značajno doprineti kvalitetu vode u reci Dunav jer u ovom trenutku Beograd nema ni jedno postrojenje za prečišćavanje otpadnih voda.\nINVESTICIJA 285 MILIONA EVRA\nNajveća fabrika za preradu otpadnih voda biće u Velikom Selu projekat je u toku koji finansira Vlada Srbije. Vrednost ove investicije je 285 miliona evra. Time će biti rešen višedecenijski problem jer Beograd svu svoju kanalizaciju sipa direktno u Savu i Dunav, što je otprilike oko 60.000 olimpijskih bazena godišnje.\n– U Zemunu je 2018. godine izgrađen kišni kolektor „Zemun Polje – Dunav“, koji pokriva Batajnicu, Altinu, industrijsku zonu uz auto-put i privrednu zonu Gornji Zemun – objašnjava Kovačević.\n– Ono što trenutno radimo jeste da, čim se pojave problemi nakon obilnih padavina, ekipe sa cisternama izlaze na teren i brzom reakcijom u najkraćem mogućem roku čine ulice prohodnima za saobraćaj, u šta su se sugrađani uverili tokom prethodnih meseci.\nPrethodni tekstBitka za život Dunje Hribljan\nSledeći tekstSurčin dobija modernu pijacu\nOpština Zemun pomoći će privrednicima\nStaropazovčani u velikom broju dali krv\nNovi vodovodni šaht kod pruge u Batajnici\nOpština Zemun olakšaće privrednicima poslovanje\nSurčin: Grad će nastaviti da ulaže u Dom zdravlja\nDigitalni sertifikat o vakcinaciji – šta to znači za Srbiju?\nVeliki uspeh batajničke odbojke\nKrizni štab: Šta će važiti od 20. decembra do 10. januara\nNa današnji dan139


source.ba | Vijećnica kao simbol otpora agresoru, danas ljepša nego ikad\nU noći sa 25. na 26. avgust 1992. godine bombardovana je sarajevska Vijećnica od strane JNA i Vojske Republike Srpske. Vatrena stihija progutala je dva miliona knjiga i 300 rukopisa neprocjenjive vrijednosti. Jedan od najljepših i najreprezentativnijih sarajevskih objekata iz austrougarskog perioda, sagrađen 1894. godine, izgorio je do temelja. Plamen je za nekoliko sati progutao arhiv Nacionalne i Univerzitetske biblioteke BiH koje je građanima bilo dostupno blizu pola stoljeća.\nVatrogasci su bezuspješno pokušavali ugasiti vatru, dok su građani iznosili knjige i pokušavali spasiti barem dio arhiva.


Odlaganje usvajanja Statuta vodi ka zaoštravanju odnosa | Autonomija\nOdlaganje usvajanja Statuta vodi ka zaoštravanju odnosa\nUčesnici tribine o autonomiji Vojvodine ocenili su večaras u Sremskoj Mitrovici da će dalje odlaganje usvajanja S…\nUčesnici tribine o autonomiji Vojvodine ocenili su večaras u Sremskoj Mitrovici da će dalje odlaganje usvajanja Statuta Vojvodine u Skupštini Srbije i dalje ponižavanje Vojvodine voditi ka zaoštravanju odnosa Beograda i Novog Sada.\nPotpredsednik Lige socijaldemokrata Vojvodine Aleksandar Marton rekao je da je sramota za Vojvodinu što Skupština Srbije već više od godinu dana odbija da raspravlja o Statutu pokrajine.\nOn je ocenio da je potpuno legitimno da se u Vojvodini organizuje referendum na kojem bi se građani pitali za mišljenje o tome kakvu autonomiju žele za pokrajinu.\nMarton je kazao da u Vojvodini nema separatizma i poručio da ta pokrajina treba da ostane u Srbiji, kao i da Beograd i Novi Sad moraju da imaju partnerske odnose.\nSociolog Mirko Đorđević upozorio je da je moguće da se u Vojvodini razviju separatističke ideje, ukoliko se nastavi sa njenim ponižavanjem.\nOn je ocenio da Srbija mora da poštuje stečena prava Vojvodine i rekao da je jedno od stečenih prava i to da Vojvodina mora da ima svoj ustav.\nFilozof Milenko Perović ocenio je „da se elita u Beogradu prema Vojvodini ponaša kao privremeno zaposednutoj teritoriji“.\n„Oni kao da žele da što efikasnije i brže raščereče vojvođanske resurse“, rekao je Perović.\nPolitikolog Pavel Domonji rekao je da je Vojvodina jedina federalna jedinica bivše Jugoslavije u kojoj nije bilo separatizma, ali je ocenio da ignorantski stav Beograda prema pitanju autonomije Vojvodine radikalizuje odnose Beograda i Novog Sada.\nTribinu „Vojvodina ili čekajući Statut – ima li Vojvodina vremena?“ organizovalo je Nezavisno društvo novinara Vojvodine u saradnji sa američkom fondacijom NED.


Svet - Novosti dana - 02.04.2019 | Sputnjik Srbija\nRegion Hurgade zabranjuje plastiku kako bi zaštitio Crveno more\nEgipatska provincija na Crvenom moru će nametnuti zabranu upotrebe plastike za jednokratnu upotrebu, odnosno sve od slamki za jednokratnu upotrebu do plastičnih kesa, u pokušaju borbe protiv zagađenja i zaštite životne sredine, izjavio je guverner Ahmed Abdalah.\nŠiri se kolera na jugu Afrike: U Mozambiku više od 1.400 obolelih\nBroj obolelih od kolere u Mozambiku porastao je na više od 1.400, saopštili su zvaničnici te zemlje.\nZatvorske kazne za 70 članova Muslimanske braće\nZbog optužbi za veze sa terorizmom sud u Egiptu je na višegodišnje kazne zatvora osudio više od 70 članova Muslimanske braće.\nErdoganova partija zahteva ponovno brojanje glasova u Istanbulu\nPartija pravde i razvoja (AKP), stranka turskog predsednika Redžepa Tajipa Erdogana, nakon što je prvi put posle četvrt veka izgubila vlast u Istanbulu, zatražila je ponovno prebrojavanje svih glasova sa lokalnih izbora, navodeći kao razloge za to „nepravilnosti“ i „pogrešno obračunavanje“.\nPutin: Visoki rezultati saradnje Rusije i Belorusije\nPredsednik Rusije Vladimir Putin čestitao je učesnicima svečanosti organizovanoj u čast Dana jedinstva naroda Rusije i Belorusije. U saopštenju na sajtu Kremlja navodi se da je šef ruske države istakao značaj izgradnje partnerskih rusko-beloruskih veza koje odgovaraju interesima bratskih naroda.\nIran optužuje Ameriku za ekonomski terorizam\nIranski ministar inostranih poslova Mohamad Džavad Zarif izjavio je da su sankcije koje je prošle godine uvela administracija američkog predsednika Donalda Trampa omele uspešne spasilačke operacije u područjima pogođenim poplavama, u kojima je do sada nastradalo 45 osoba.\nAlžirski predsednik podneo ostavku\nPredsednik Alžira Abdelaziz Buteflika obavestio je Ustavni savet o svojoj ostavci na mestu šefa države, saopštila je zvanična novinska agencija APS.\nList „Vašington post“ piše kako vlasti Saudijske Arabije plaćaju kompenzaciju deci ubijenog novinara Džamala Hašogija, javlja „Anadolija“.\nPremijeri Severne Makedonije i Grčke Zoran Zaev i Aleksis Cipras najavili su da će grčko vazduhoplovstvo čuvati makedonsko nebo besplatno nakon pristupanja Severne Makedonije NATO-u, prenosi portal „Plus info“.\nNebenzja: Postupci Vašingtona ometaju nuklearno razoružavanje\nZa dalje korake u oblasti nuklearnog razoružanja u svetu treba rešiti probleme raspoređivanja američke protivraketne odbrane u svetu, mogućeg postavljanja oružja u svemir i jednostranog sankcionog pritiska zaobilaženjem Saveta bezbednosti UN, izjavio je stalni predstavnik Rusije u UN Vasilij Nebenzja.\nAmerički general: Rusija jedina može da nas uništi\nRusija ostaje jedina zemlja na svetu koja ima nuklearne kapacitete da uništi Sjedinjene Američke Države i predstavlja jedinstvenu egzistencijalnu pretnju, izjavio je načelnik štaba američke vojske, general Mark Majli tokom rasprave u Kongresu.\nPredsednik Ekvadora: Asanž prekršio uslove azila\nPredsednik Ekvadora Lenin Moreno izjavio je da je osnivač „Vikiliksa“ Džulijan Asanž u više navrata prekršio uslove azila, koji je dobio u Ambasadi te zemlje u Londonu.\nNema životno ugroženih nakon eksplozije u Peterburgu\nJedan od četvorice vojnika ranjenih u eksploziji na Vojnoj akademiji „Možajski“ u Sankt Peterburgu podvrgnut je hirurškoj operaciji, a stanje drugih ranjenih nije zabrinjavajuće, saopštilo je Ministarstvo odbrane Rusije.\nVrhovni sud u Zagrebu pravosnažno je osudio nekadašnjeg premijera i predsednika HDZ-a Ivu Sanadera na četiri i po godine zatvora zbog krivičnog dela primanja i davanja mita u slučaju „Planinska“.\nEvropa ne može da bude talac britanske političke krize\nEvropska unija ne može dugo da bude talac političke krize u Velikoj Britaniji, izjavio je predsednik Francuske Emanuel Makron.\nErdoganova partija uložila žalbe u svih 39 okruga u Istanbulu\nTurska vladajuća Partija pravde i razvoja (AKP) uložila je žalbe na rezultate lokalnih izbora u svih 39 okruga u Istanbulu, izjavio je pokrajinski šef stranke Bajram Senočak.\nLavrov: Rusija otvorena za dijalog sa Ukrajinom o realizaciji Minskih sporazuma\nMoskva je otvorena za dijalog sa Kijevom koji je usmeren na realizovanje Minskih sporazuma, ali predsednik Ukrajine Petro Porošenko ne želi i neće to da radi, izjavio je ministar spoljnih poslova Rusije Sergej Lavrov.


Da li će svi obveznici stići do 30. aprila da pređu na novi model fiskalizacije? - GALEB | eFiskalizovanDa li će svi obveznici stići do 30. aprila da pređu na novi model fiskalizacije? - GALEB | eFiskalizovan\nZa subvencije države za prelazak na novi model fiskalizacije do sada se prijavilo 126.760 privrednika. Reč je o broju obveznika koji prijavljuju više lokacija i uređaja, pa je do sada ukupno prijavljeno 182.480 lokacija i 151.110 kasa, navode u Poreskoj upravi za Biznis.rs.\nZa sve obveznike koji se nisu prijavili za subvencije, država je omogućila dodatni krug za prijavljivanje koji je počeo 15. marta i traje do 5. aprila. Obveznici koji do sada to nisu učinili imaju još uvek vremena da se prijave za finansijsku podršku države u iznosu od 100 evra po svakom prodajnom mestu i po fiskalnom uređaju još 100 evra, a za privrednike koji nisu u sistemu PDV-a taj iznos je uvećan za 20 odsto.\nOno što naročito zabrinjava jeste veoma mali broj obveznika koji je prešao na online fiskalizaciju. Do dodatnog roka, koji je država dala obveznicima, svega oko 13.000 privrednika prešlo je na nov model, što znači da svi oni koji su aplicirali za subvencije još uvek nisu uskladili svoje poslovanje sa novim Zakonom o fiskalizaciji.\nU Poreskoj upravi napominju da se na dnevnom nivou izdaje preko 400.000 novih računa sa QR kodom. Ipak, kada se u obzir uzme broj prijavljenih i broj onih koji izdaju nove fiskalne račune postavlja se pitanje da li će biti dovoljno vremena, ali i servisera za implementaciju novog sistema do 30. aprila, kada ističe rok za prelazak na novi sistem online fiskalizacije.\nPrivrednici kupuju uređaje, ali ih ne aktiviraju\nVeliki probem sa kojim se suočavaju i proizvođači i serviseri fiskalnih uređaja jeste što se privrednici prijavljuju za subvencije, kupuju uređaje, ali ih ne aktiviraju, kaže za Biznis.rs Ivan Spasojević, član borda direktora u kompaniji Galeb, koja je jedan od najvećih srpskih proizvođača fiskalnih uređaja.\nKada je reč o fiskalnim kasama ovog proizvođača, naš sagovornik napominje da se prilikom kupovine svakog uređaja, s obzirom da je reč o Android sistemu sa bezbroj različitih funkcionalnosti, kasa vrlo lako aktivira i da je za to neophodan samo bezbednosni element koji Poreska uprava izdaje u roku od 24 sata.\n“Korisnik dođe kod nas, iskoristi subvenciju i kupi uređaj, ali se uređaj aktivira kada se u Poreskoj upravi preuzme bezbednosni element, jednostavno se ubaci u kasu i aktivira. Mi nemamo problem sa prodajom, dosta fiskalnih uređaja smo izbacili na tržište, puno uređaja je kod krajnjih korisnika, međutim, stiče se utisak da korisnici iz nekog razloga čekaju poslednji momenat za aktivaciju tog uređaja. To govori da ljudi uzimaju kase, ali ne povlače bezbednosne elemente još uvek, već čekaju poslednji momenat”, navodi Spasojević i ističe da ne zna šta je razlog zbog čega je to tako.\n“Mi pretpostavljamo da je to bojazan od novih tehnologija. Međutim, zaista nema razloga za to. Da bi se sve završilo do 30. aprila ljudi moraju već početkom meseca da počnu sa većim brojem aktivacija”, dodaje on.\nCene fiskalnih uređaja od 200 do 600 evra\nKada je reč o kapacitetima i raspoloživosti uređaja, Spasojević navodi da ova kompanija nema nikakvih problema. U saradnji sa jednom od najvećih svetskih kompanija obezbedila je dovoljne količine uređaja i kompletnu podršku kupcima od pripreme dokumentacije, prijave poslovnih lokacija, instalacije uređaja, pa do tehničke i podrške servisera na terenu na teritoriji cele Srbije.\n“Imamo razvijenu servisnu mrežu, veliki broj distributera, radimo sa velikim operaterima i imamo neophodnu logistiku. Na nas apeluju i iz Ministarstva finansija i iz Poreske uprave i mi to prenosimo krajnjim korisnicima da pomeranja roka neće biti i mislim da zajedničkim snagama, ukoliko se svi maksimalno uključe i animiraju, sve to može da stigne da se završi do 30. aprila”, ističe on.\nPrema njegovim rečima, njihovi uređaji su vrlo jednostavni za korišćenje, pa u 99 odsto slučajeva odlazak kod korisnika nije ni potreban.\n“Cene fiskalnih uređaja, u zavisnosti od onoga što pružaju, kreću se od 200 do 600 evra. Imamo pet različitih modela, ali najprodavaniji može da se kupi po ceni od 23.500 dinara. Mi smo se potrudili da ga uklopimo u cenu subvencije. To je uređaj koji zadovoljava potrebe 80 odsto korisnika i može da se kupi i preko mobilnih operatera na 24 rate ili u bilo kojoj našoj poslovnici”, zaključuje član borda direktora u kompaniji Galeb Ivan Spasojević.